ЗАЦВЯРДЖАЮ

Намеснік Міністра адукацыі

Рэспублікі Беларусь

 А.У. Кадлубай

 09 ліпеня 2025 г.

**ІНСТРУКЦЫЙНА-МЕТАДЫЧНАЕ ПІСЬМО**

**МІНІСТЭРСТВА АДУКАЦЫІ РЭСПУБЛІКІ БЕЛАРУСЬ**

**«АБ ДЗЕЙНАСЦІ ЎСТАНОЎ АДУКАЦЫІ, ЯКІЯ РЭАЛІЗУЮЦЬ АДУКАЦЫЙНУЮ ПРАГРАМУ ДАШКОЛЬНАЙ АДУКАЦЫІ, СТРУКТУРНЫХ ПАДРАЗДЗЯЛЕННЯЎ АБЛАСНЫХ (МІНСКАГА ГАРАДСКОГА) ВЫКАНАЎЧЫХ КАМІТЭТАЎ, ГАРАДСКІХ, РАЁННЫХ ВЫКАНАЎЧЫХ КАМІТЭТАЎ, МЯСЦОВЫХ АДМІНІСТРАЦЫЙ РАЁНАЎ У ГАРАДАХ, ЯКІЯ АЖЫЦЦЯЎЛЯЮЦЬ ДЗЯРЖАЎНА-ЎЛАДНЫЯ ПАЎНАМОЦТВЫ**

**Ў СФЕРЫ АДУКАЦЫІ,**

**У 2025/2026 НАВУЧАЛЬНЫМ ГОДЗЕ»**

**ЯКАСЦЬ, ДАСТУПНАСЦЬ І ВЫСОКІЯ СТАНДАРТЫ АДУКАЦЫІ**

У мэтах аб’яднання намаганняў дзяржавы і грамадства па далейшым паляпшэнні якасці жыцця ў Рэспубліцы Беларусь, стварэнню і падтрыманню зручнага, бяспечнага, сучаснага і эстэтычна арганізаванага асяроддзя жыццядзейнасці людзей 2025 год праходзіць пад знакам Года добраўпарадкавання (Указ Прэзідэнта Рэспублікі Беларусь ад 3 студзеня 2025 г. № 1). Пастановай Савета Міністраў Рэспублікі Беларусь ад 18 лютага 2025 г. № 97 зацверджаны рэспубліканскі план мерапрыемстваў па правядзенні ў 2025 годзе Года добраўпарадкавання.

Да асноўных задач сацыяльна-эканамічнага развіцця краіны
ў сярэднетэрміновай перспектыве і на перыяд да 2030 года ў рамках аб’яўленай у Рэспубліцы Беларусь у 2025–2029 гадах пяцігодкі якасці аднесены **забеспячэнне даступнасці і высокіх стандартаў адукацыі; умацаванне інстытута сям’і, традыцыйных маральных каштоўнасцей, патрыятызму**. З мэтай павышэння якасці і выканання стандартаў сістэмы дашкольнай адукацыі неабходна ў поўным аб’ёме і ва ўстаноўленыя тэрміны забяспечыць рэалізацыю:

Праграмы развіцця нацыянальнай сістэмы забеспячэння якасці адукацыі да 2025 года і на перспектыву да 2030 года (пастанова Міністэрства адукацыі Рэспублікі Беларусь ад 31 кастрычніка 2023 г.
№ 329);

Праграмы развіцця і ўдасканалення дашкольнай адукацыі на 2024–2025 гады (зацверджана пратаколам пасяджэння калегіі Міністэрства адукацыі Рэспублікі Беларусь 20 сакавіка 2024 г. № 5.1).

Указаныя дакументы размешчаны на інтэрнэт-партале Міністэрства адукацыі і на нацыянальным адукацыйным партале *(пяцігодка якасці і Год добраўпарадкавання:* [*https://edu.gov.by/god-blagoustroystva-2025*](https://edu.gov.by/god-blagoustroystva-2025)*)*.

У Кодэксе Рэспублікі Беларусь аб адукацыі (далей – Кодэкс) якасць адукацыі ў дачыненні да дашкольнай адукацыі вызначаецца як адпаведнасць адукацыі патрабаванням адпаведнага адукацыйнага стандарту дашкольнай адукацыі, вучэбна-праграмнай дакументацыі адукацыйнай праграмы дашкольнай адукацыі, іншым патрабаванням, прадугледжаным Кодэксам, іншымі актамі заканадаўства.

Якасць адукацыі забяспечваецца сукупнасцю крытэрыяў і паказчыкаў, якія характарызуюць розныя аспекты адукацыйнай дзейнасці ўстановы дашкольнай адукацыі (далей – УДА): прафесійную кампетэнтнасць педагагічных кадраў, паўнавартаснае кадравае забеспячэнне, арганізацыю якаснага і бяспечнага адукацыйнага працэсу, забяспечанасць матэрыяльна-тэхнічнай базы УДА, якасць здароўезберагальнай сістэмы УДА, іншыя аспекты.

Асноўны паказчык якасці на ўзроўні дашкольнай адукацыі – гэта развіццё ініцыятыўнай асобы **выхаванца**, які імкнецца да пазнання і ўмее дзейнічаць у рэальных жыццёвых сітуацыях, які ведае і паважае гісторыю і культуру сваёй сям’і, Рэспублікі Беларусь, малой Радзімы; які праяўляе гатоўнасць самастойна вырашаць задачы, звязаныя з гарантаваннем бяспекі жыццядзейнасці, зносінамі і ўзаемадзеяннем з дарослымі і аднагодкамі,
з пазнаннем навакольнага свету, а таксама з засваеннем зместу адукацыі.

**Сучасныя напрамкі развіцця сістэмы дашкольнай адукацыі**

***1. Забеспячэнне даступнасці якаснай дашкольнай адукацыі***

Да 2025/2026 навучальнага года для забеспячэння даступнасці якаснай дашкольнай адукацыі Міністэрствам адукацыі ***падрыхтаваны шэраг нарматыўных прававых актаў***.

Удакладнены падыходы для планавання і арганізацыі адукацыйнага працэсу ў санаторна-курортных і аздараўленчых арганізацыях для выхаванцаў, у тым ліку з асаблівымі адукацыйнымі патрэбамі (пастанова Міністэрства адукацыі Рэспублікі Беларусь ад 10 чэрвеня 2025 г. № 102 «Аб змяненні пастановы Міністэрства адукацыі Рэспублікі Беларусь ад 6 ліпеня 2011 г. № 61»). Удакладнены падыходы для планавання і арганізацыі адукацыйнага працэсу ў санаторна-курортных і аздараўленчых арганізацыях, у тым ліку для выхаванцаў з асаблівымі адукацыйнымі патрэбамі

Выключана магчымасць рэалізацыі адукацыйнай праграмы дашкольнай адукацыі індывідуальнымі прадпрымальнікамі. Адпаведныя змены ўнесены ва ўсе нарматыўныя прававыя акты ў сферы дашкольнай адукацыі. Заснавальнік надзелены правам прымаць рашэнні аб змене віду, рэарганізацыі, ліквідацыі УДА (пастанова Міністэрства адукацыі Рэспублікі Беларусь ад 23 мая 2025 г. № 90 «Аб змяненні пастановы Міністэрства адукацыі Рэспублікі Беларусь ад 4 жніўня 2022 г. № 230»).

Абноўлены змест метадычных рэкамендацый па арганізацыі груп кароткачасовага знаходжання выхаванцаў (ад 2 да 7 гадзін) ва ўстановах, якія рэалізуюць адукацыйную праграму дашкольнай адукацыі: актуалізавана нарматыўна-прававое забеспячэнне адукацыйнага працэсу ў групах кароткачасовага знаходжання, удакладнены пералік мадэляў груп кароткачасовага знаходжання выхаванцаў ва ўстановах адукацыі і інш.

Неабходна працягнуць рэалізацыю арганізацыйных мер па забеспячэнні даступнасці дашкольнай адукацыі.

Нагадваем, што ў адпаведнасці з пунктам 2 артыкула 3 Кодэкса грамадзяне Рэспублікі Беларусь маюць права на атрыманне ў дзяржаўных УДА бясплатнай дашкольнай адукацыі.

*З*аснавальнікамі УДА павінны прымацца своечасовыя рашэнні ў мэтах **задавальнення ў поўнай меры патрэбы бацькоў (законных прадстаўнікоў) выхаванцаў у забеспячэнні** функцыянавання УДА (груп ва УДА) у адпаведным рэжыме. Напрыклад, пераводу УДА (груп ва УДА з такім рэжымам працы) у абласных (г. Мінску) і раённых цэнтрах, буйных гарадах рэгіёнаў на 12-гадзінны рэжым працы
з улікам запытаў бацькоў (законных прадстаўнікоў) выхаванцаў. Папярэднічаць змене рэжыму працы УДА павінна шырокамаштабная работа з бацькамі (законнымі прадстаўнікамі) дзяцей,
у тым ліку яшчэ на этапе іх уладкавання ва УДА.

Акрамя таго, з улікам запытаў бацькоў неабходна працягнуць практыку адкрыцця ва УДА груп для дзяцей ва ўзросце да 2 гадоў з рэжымам працы 10,5 і 12 гадзін.

Неабходна ажыццяўляць, у тым ліку з дапамогай візуалізацыі, інфармацыйную работу з бацькамі пра колькасць свабодных месцаў ва УДА на сайтах кіраўніцтваў (аддзелаў) адукацыі (па адукацыі) абл(гар)выканкамаў з выкарыстаннем спасылак на адрасы сайтаў у глабальнай камп’ютарнай сетцы Інтэрнэт з інтэрактыўнымі картамі УДА, а таксама ажыццяўляць апавяшчэнне законных прадстаўнікоў непаўналетніх аб наяўнасці такой інфармацыі і забеспячэнне доступу да яе.

***1.1. Прыём (залічэнне) асоб для атрымання дашкольнай адукацыі***

Агульныя патрабаванні да прыёму (залічэння) асобы для атрымання дашкольнай адукацыі, а таксама пералік неабходных дакументаў вызначаны пунктам 1 артыкула 140 Кодэкса.

*Нагадваем*, што ў адпаведнасці з артыкулам 139 Кодэкса выхаванцы аб’ядноўваюцца ў групы з улікам узросту на 1 верасня адпаведнага навучальнага года. Па жаданні аднаго з бацькоў (законных прадстаўнікоў) непаўналетняй асобы і на падставе заявы кіраўнік УДА можа прыняць рашэнне аб прыёме (залічэнні) выхаванца ва ўзроставую групу з больш ранняга ўзросту пры наяўнасці ў ёй свабодных месцаў. Рашэнне прымаецца кіраўніком з улікам асаблівасцей канкрэтнай сітуацыі, умоў УДА.

*Акцэнтуем увагу*, што ў мэтах забеспячэння даступнасці дашкольнай адукацыі заснавальнік установы адукацыі, іншай арганізацыі, якая ажыццяўляе адукацыйную дзейнасць і рэалізуе адукацыйную праграму дашкольнай адукацыі, можа ўстанаўліваць іншую напаўняльнасць груп пры наяўнасці аб’ектыўных абставін, захаванні санітарна-эпідэміялагічных патрабаванняў у частцы ўмоў размяшчэння і рэжыму адукацыйнага працэсу, у тым ліку нормаў плошчы на аднаго выхаванца ва ўсіх памяшканнях са знаходжаннем выхаванцаў (артыкул 139 Кодэкса). Падобныя рашэнні павінны прымацца з улікам фактычнай плошчы памяшканняў УДА. Напаўняльнасць узроставых груп ва УДА павінна быць прыведзена да верхняй мяжы, устаноўленай Кодэксам.

*Звяртаем асаблівую ўвагу* на няўхільнае выкананне патрабаванняў заканадаўства аб ліцэнзаванні адукацыйнай дзейнасці ў частцы наяўнасці і адпаведнага зместу спецыяльных дазволаў (ліцэнзій). Напрыклад, у выпадку рэарганізацыі УДА шляхам яе далучэння да ўстановы агульнай сярэдняй адукацыі ў спецыяльным дазволе (ліцэнзіі) абавязкова павінна быць адлюстравана інфармацыя аб рэалізацыі ва ўстанове адукацыі адукацыйнай праграмы дашкольнай адукацыі. Пры наяўнасці ва УДА спецыяльных груп, санаторных спецыяльных груп, груп інтэграванага навучання і выхавання, санаторных груп інтэграванага навучання і выхавання – інфармацыя аб рэалізацыі ва УДА адпаведных праграм спецыяльнай адукацыі.

***1.2. Выключэнне з УДА***

Спыненне адукацыйных адносін (выключэнне) ажыццяўляецца
ў выпадках і ў парадку, устаноўленых артыкулам 68 Кодэкса.

Датэрміновае спыненне адукацыйных адносін (выключэнне) па ініцыятыве ўстановы адукацыі ажыццяўляецца ў выпадку **бесперапыннай** адсутнасці выхаванца на занятках без уважлівых прычын больш за 30 дзён.

Уважлівымі прычынамі адсутнасці могуць прызнавацца такія абставіны, якія аб’ектыўна перашкаджаюць законным прадстаўнікам выхаванца прывесці сваё дзіця ва УДА, а менавіта:

хвароба дзіцяці;

санаторна-курортнае лячэнне або аздараўленне;

знаходжанне дзіцяці на дамашнім рэжыме (па рэкамендацыі ўстановы аховы здароўя);

неспрыяльная эпідэміялагічная сітуацыя;

наяўнасць лістка часовай непрацаздольнасці ў законных прадстаўнікоў выхаванца;

працоўны, у тым ліку па сямейна-бытавых прычынах, адпачынак законных прадстаўнікоў выхаванца;

службовая камандзіроўка законных прадстаўнікоў выхаванца;

выхадныя дні законных прадстаўнікоў выхаванца, у тым ліку тых, якія працуюць па рэжыме гнуткага рабочага часу, па графіку зменнасці, пры прадастаўленні дадатковага свабоднага ад работы дня на тыдні;

дыстанцыйная работа законных прадстаўнікоў выхаванца ў перыяд эпідэмічнага ўздыму захворвання;

часовая страта работы законных прадстаўнікоў выхаванца або прастой арганізацыі, у якой яны працуюць;

канікулы (летнія – 92 каляндарныя дні, зімовыя – 10 каляндарных дзён, вясновыя – 10 каляндарных дзён);

прадпісанне санітарна-эпідэміялагічнай службы аб закрыцці ўстановы адукацыі;

надыход надзвычайных абставін, у тым ліку часовае прыпыненне работы транспарту;

непрадбачаныя сямейныя абставіны (пераезд, смерць ці хвароба блізкіх сваякоў) і інш.

*Звяртаем увагу*, што ў кожнай канкрэтнай сітуацыі адміністрацыя УДА мае права разглядаць і іншыя уважлівыя прычыны, беручы пад увагу інтарэсы дзіцяці і сям’і.

*Нагадваем*, што на падставе артыкула 136 Кодэкса тэрмін засваення зместу адукацыйнай праграмы дашкольнай адукацыі складае да пяці гадоў дзесяці месяцаў і можа быць павялічаны на адзін год па жаданні законных прадстаўнікоў выхаванцаў.

Пры гэтым згодна з артыкулам 265 Кодэкса тэрмін атрымання адукацыі асобай, якая асвойвае змест адукацыйнай праграмы спецыяльнай адукацыі на ўзроўні дашкольнай адукацыі, адукацыйнай праграмы спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, адпавядае тэрміну атрымання дашкольнай адукацыі і на падставе заключэння дзяржаўнага цэнтра карэкцыйна-развіваючага навучання і рэабілітацыі можа быць павялічаны на тэрмін ад аднаго года да двух гадоў.

Да моманту прыёму ў першы клас установы агульнай сярэдняй адукацыі і выдання кіраўніком УДА загаду аб спыненні адукацыйных адносін з указаннем падставы для выключэння дзіця з’яўляецца выхаванцам УДА і можа наведваць яе на агульных умовах.

Міністэрства адукацыі ***акцэнтуе ўвагу*** на неабходнасці правядзення поўнамаштабнай інфармацыйна-растлумачальнай работы *(бацькоўскія сходы, індывідуальная работа, выкарыстанне інфармацыйнай прасторы УДА (стэнды, сайт УДА, друкаваная прадукцыя (брашуры, лістоўкі)), іншыя меры)* з законнымі прадстаўнікамі выхаванцаў па пытаннях, што тычацца датэрміновага спынення адукацыйных адносін (выключэння) выхаванцаў, уважных прычын іх адсутнасці ва ўстанове адукацыі, тэрмінаў асваення імі зместу адукацыйнай праграмы дашкольнай адукацыі і інш. Адпаведная інфармацыя павінна ў абавязковым парадку своечасова даводзіцца да ведама бацькоў (законных прадстаўнікоў) выхаванцаў.

***1.3. Атрыманне дашкольнай адукацыі дома***

*Звяртаем асаблівую ўвагу*, што сумесна з зацікаўленымі асобамі для дзяцей ранняга і дашкольнага ўзросту, якія па медыцынскіх паказаннях пастаянна не могуць наведваць УДА, павінна быць забяспечана ў поўнай меры (пры неабходнасці) магчымасць атрымання дашкольнай адукацыі дома. Атрыманне дашкольнай адукацыі дома названай катэгорыяй дзяцей неабходна ажыццяўляць з улікам патрабаванняў Інструкцыі аб парадку арганізацыі засваення зместу адукацыйнай праграмы дашкольнай адукацыі дома (пастанова Міністэрства адукацыі Рэспублікі Беларусь ад 25 ліпеня 2022 г. № 204), палажэнняў інструкцыйна-метадычнага пісьма «Аб арганізацыі адукацыйнага працэсу пры атрыманні дашкольнай, агульнай сярэдняй і спецыяльнай адукацыі дома» *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie/*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie/)*)*.

У мэтах сацыялізацыі выхаванца, які асвойвае змест адукацыйнай праграмы дашкольнай адукацыі дома, заняткі могуць арганізоўвацца дома або ў спалучэнні заняткаў дома і ва ўстанове адукацыі, якая арганізавала навучанне і выхаванне дома (артыкул 141 Кодэкса), на падставе заключэння ўрачэбна-кансультацыйнай камісіі.

Пералік медыцынскіх паказанняў для атрымання дашкольнай адукацыі дома вызначаны пастановай Міністэрства аховы здароўя Рэспублікі Беларусь ад 3 чэрвеня 2022 г. № 50.

***2. Удасканаленне якасці адукацыйнага працэсу***

У мэтах **якаснага і паўнавартаснага засваення зместу адукацыйнай праграмы дашкольнай адукацыі** ва УДА неабходна арганізаваць адукацыйны працэс з улікам патрабаванняў дзеючага заканадаўства, у тым ліку ў частцы наяўнасці і вядзення адпаведнай вучэбна-праграмнай і вучэбна-метадычнай дакументацыі і з улікам рэжыму працы УДА: ад 2 да 7 гадзін, 10,5 гадзіны, 12 гадзін, 24 гадзіны.

У дзяржаўных установах адукацыі павінны быць створаны ўмовы для атрымання ў **поўным аб’ёме** якаснай дашкольнай адукацыі, пры гэтым неабходна ўлічваць, што ажыццяўляемая ў рамках адукацыйнай дзейнасці рэалізацыя адукацыйнай праграмы дашкольнай адукацыі, якая фінансуецца за кошт сродкаў рэспубліканскага і (або) мясцовых бюджэтаў, не можа замяняцца поўнасцю або часткова платнай паслугай.

Парадак падрыхтоўкі УДА да арганізацыі адукацыйнага працэсу рэгулюецца загадам Міністра адукацыі ад 20 красавіка 2021 г. № 288 «Аб асобных пытаннях арганізацыі адукацыйнага працэсу ва ўстановах дашкольнай адукацыі». Стан гатоўнасці УДА да арганізацыі адукацыйнага працэсу вызначаецца ў адпаведнасці з патрабаваннямі да мер бяспекі пры арганізацыі адукацыйнага і выхаваўчага працэсу, патрабаваннямі па забеспячэнні пажарнай бяспекі, санітарна-эпідэміялагічнымі патрабаваннямі, іншымі патрабаваннямі, усталяванымі заканадаўствам аб адукацыі.

***2.1. Агульныя патрабаванні да арганізацыі адукацыйнага працэсу ва УДА*** вызначаны Кодэксам, адукацыйным стандартам дашкольнай адукацыі (пастанова Міністэрства адукацыі Рэспублікі Беларусь ад 4 жніўня 2022 г. № 228) *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty/*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty/)*;* [*https://adu.by/*](https://adu.by/%20) [*Галоўная / Адукацыйны працэс. 2025/2026 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*),* вучэбнай праграмай дашкольнай адукацыі (пастанова Міністэрства адукацыі Рэспублікі Беларусь ад 4 жніўня 2022 г. № 229) *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie)*;* [*https://www.adu.by/*](https://www.adu.by/%20) [*Галоўная / Адукацыйны працэс. 2025/2026 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*)*,тыпавым вучэбным планам дашкольнай адукацыі (пастанова Міністэрства адукацыі Рэспублікі Беларусь ад 15 жніўня 2019 г. № 139 (у рэдакцыі пастановы Міністэрства адукацыі Рэспублікі Беларусь ад 23 чэрвеня 2025 г. № 112)) *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie)*;* [*https://www.adu.by/*](https://www.adu.by/%20) [*Галоўная / Адукацыйны працэс. 2025/2026 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*).*

*Нагадваем,* што адукацыйны працэс пры рэалізацыі адукацыйнай праграмы дашкольнай адукацыі ажыццяўляецца ў спецыяльна арганізаванай (рэгламентаванай тыпавым вучэбным планам дашкольнай адукацыі) і нерэгламентаванай дзейнасці выхаванцаў.

***Тыпавы вучэбны план дашкольнай адукацыі*** ў адпаведнасці з артыкулам 143 Кодэкса з’яўляецца кампанентам вучэбна-праграмнай дакументацыі і асновай для распрацоўкі вучэбных планаў устаноў адукацыі.

Пры складанні вучэбнага плана ўстановы адукацыі неабходна ўлічваць наяўнасць ва УДА спецыяльных груп, груп інтэграванага навучання і выхавання, санаторных спецыяльных груп, санаторных груп інтэграванага навучання і выхавання.

Пры наяўнасці ва УДА спецыяльнай групы, санаторнай спецыяльнай групы вучэбны план установы адукацыі дапаўняецца пералікам адукацыйных галін, карэкцыйных заняткаў з улікам тыпавога вучэбнага плана спецыяльнай адукацыі на ўзроўні дашкольнай адукацыі, а таксама структуры і ступені цяжкасці парушэнняў у выхаванцаў.

Пры наяўнасці ва УДА групы інтэграванага навучання і выхавання, санаторнай групы інтэграванага навучання і выхавання на бягучы навучальны год распрацоўваецца вучэбны план інтэграванага навучання і выхавання на ўзроўні дашкольнай адукацыі, які з’яўляецца дадаткам да вучэбнага плана ўстановы адукацыі. У вучэбным плане ўстановы адукацыі групы інтэграванага навучання і выхавання, санаторныя групы інтэграванага навучання і выхавання адзначаюцца сімвалам «\*».

Максімальны дапушчальны аб’ём вучэбнай нагрузкі на выхаванцаў ранняга і дашкольнага ўзросту пры правядзенні спецыяльна арганізаваных форм адукацыйнага працэсу – гульняў (заняткаў), рэгламентаваных тыпавым вучэбным планам дашкольнай адукацыі, колькасць і віды заняткаў, іх працягласць і месца ў распарадку дня павінны вызначацца педагагічным работнікам у адпаведнасці з вучэбнай праграмай дашкольнай адукацыі, вучэбным планам установы адукацыі, распрацаваным і зацверджаным ва ўстаноўленым заканадаўствам парадку, з улікам стану здароўя выхаванцаў, іх індывідуальных магчымасцей, здольнасцей і патрэб.

*Звяртаем увагу,* што згодна з тыпавым вучэбным планам дашкольнай адукацыі агульная колькасць вучэбных гадзін на тыдзень у другой малодшай групе (ад 3 да 4 гадоў) складае 11,5 гадзіны, а максімальны дапушчальны аб’ём вучэбнай нагрузкі на тыдзень (у астранамічных гадзінах) – 2,9 гадзіны (2 гадзіны 54 хвіліны). Пры гэтым на правядзенне заняткаў па асобных адукацыйных галінах («Дзіця і прырода», «Развитие речи и культура речевого общения» («Развіццё маўлення і культура маўленчых зносін»), «Мастацкая літаратура») у названай узроставай групе адведзена па 0,5 гадзіны, што прадугледжвае іх правядзенне не штотыдзень.

Пры распрацоўцы вучэбных планаў устаноў адукацыі для названай узроставай групы магчыма наступнае размеркаванне агульнай колькасці вучэбных гадзін на тыдзень: напрыклад, на першым і трэцім тыднях
месяца – 11 гадзін, а на другім і чацвёртым тыднях месяца – 12 гадзін.

Згодна з тыпавым вучэбным планам вучэбная гадзіна ў названай узроставай групе – 15 хвілін. Пры агульнай колькасці вучэбных гадзін на тыдзень, роўнай 11, максімальны дапушчальны аб’ём вучэбнай нагрузкі на тыдзень складзе 2,75 гадзіны (2 гадзіны 45 хвілін), пры агульнай колькасці вучэбных гадзін на тыдзень, роўнай 12, – 3 гадзіны.

Асноўнымі формамі спецыяльна арганізаванай дзейнасці выхаванцаў з’яўляюцца заняткі, якія ўключаюць дзейнасць удзельнікаў адукацыйнага працэсу, накіраваную на засваенне выхаванцамі зместу адукацыйных абласцей вучэбнай праграмы дашкольнай адукацыі, у тым ліку ў іх інтэграцыі. Таксама ў адукацыйным працэсе могуць прымяняцца і гульні, адукацыйныя сітуацыі, назіранні, экскурсіі і інш.

У пачатку і канцы тыдня павінны прадугледжвацца заняткі, палегчаныя па змесце і разумовай нагрузцы.

Дамашнія заданні ва ўсіх узроставых групах задавацца не павінны.

Забараняецца праводзіць заняткі ў прыёмных пакоях, спальнях, абсталяваных стацыянарнымі ложкамі, іншых прыстасаваных памяшканнях.

У перыяд адаптацыі да УДА ў групах ранняга ўзросту спецыяльна арганізаваныя формы (заняткі, гульні) не рэкамендуецца праводзіць на працягу 4 тыдняў.

Адукацыйны працэс у нерэгламентаванай дзейнасці ажыццяўляецца ў ходзе рэжымных момантаў на працягу дня (ранішні адрэзак часу, прагулка, другая палова дня) у сумеснай з іншымі ўдзельнікамі адукацыйнага працэсу і самастойнай дзейнасці выхаванцаў ва ўмовах створанага развіццёвага прадметна-прасторавага асяроддзя.

Засваенне зместу вучэбнай праграмы дашкольнай адукацыі ў адукацыйным працэсе ажыццяўляецца ў розных відах дзейнасці, якія дазваляюць выхаванцу праяўляць самастойнасць і творчасць, займаць пазіцыю яе суб’екта. Вядучая роля належыць гульнявой дзейнасці, якая выступае ў якасці асновы для інтэграцыі ўсіх відаў дзейнасці выхаванцаў ранняга і дашкольнага ўзросту.

Нерэгламентаваная дзейнасць выхаванцаў, якая рэалізуецца ва ўмовах спецыяльна створанага развіццёвага прадметна-прасторавага асяроддзя, таксама накіравана на вырашэнне адукацыйных задач. Пры гэтым мяркуецца выбар кожным дзіцем дзейнасці па інтарэсах і магчымасці ўзаемадзейнічаць з аднагодкамі, дарослымі або дзейнічаць індывідуальна.

*Нагадваем*, што спецыяльна арганізаваная і нерэгламентаваная дзейнасць на працягу дня з размеркаваннем часу на аснове рэкамендацый органаў і ўстаноў, якія ажыццяўляюць дзяржаўны санітарны нагляд, з’яўляюцца ўзаемадапаўняльнымі.

*Звяртаем увагу,* што рэалізацыя зместу вучэбнай праграмы дашкольнай адукацыі можа ажыццяўляцца з дапамогай арганізацыі праектнай дзейнасці выхаванцаў на аснове інтэграцыі зместу розных адукацыйных абласцей вучэбнай праграмы дашкольнай адукацыі, якая садзейнічае развіццю іх пазнавальных інтарэсаў, фарміраванню ўніверсальных кампетэнцый, асноў функцыянальнай адукаванасці.

Асноўныя падыходы да арганізацыі праектнай дзейнасці ва УДА адлюстраваны ў серыі вучэбных электронных выданняў:

1. **Организация проектной деятельности в учреждении дошкольного образования** : пособие для пед. работников учреждений образования, реализующих образовательную программу дошк. образования, с белорус. и рус. языками обучения и воспитания : в 3 ч. / Р. Р. Косенюк, В. Л. Пашко, О. М. Мукосей ; под ред. Р. Р. Косенюк. – Минск : Нац. ин-т образования, 2023. – Ч. 1. – 115 с. : ил. – (Серия «Основы функциональной грамотности»).

2. **Организация проектной деятельности в учреждении дошкольного образования** : пособие для пед. работников учреждений образования, реализующих образовательную программу дошк. образования, с белорус. и рус. языками обучения и воспитания : в 3 ч. / Е. А. Носова, Н. С. Старжинская, Л. Г. Тарусова ; под ред. Р. Р. Косенюк. – Минск : Нац. ин-т образования, 2023. – Ч. 2. – 69 с. : ил. – (Серия «Основы функциональной грамотности»).

3. **Организация проектной деятельности в учреждении дошкольного образования** : пособие для пед. работников учреждений образования, реализующих образовательную программу дошк. образования, с белорус. и рус. языками обучения и воспитания : в 3 ч. / Н. Р. Паталашко [и др.] ; под ред. Р. Р. Косенюк. – Минск : Нац. ин-т образования, 2023. – Ч. 3. – 114 с. : ил. – (Серия «Основы функциональной грамотности»).

Вучэбныя выданні даступныя на нацыянальным адукацыйным партале па спасылцы: [*https://adu.by/ru/component/content/article/uchebnye-izdaniya-po-formirovaniyu-osnov-funktsionalnoj-gramotnosti-vospitannikov.html?catid=784&Itemid=101*](https://adu.by/ru/component/content/article/uchebnye-izdaniya-po-formirovaniyu-osnov-funktsionalnoj-gramotnosti-vospitannikov.html?catid=784&Itemid=101).

***2.2. Адукацыйны працэс у групах ранняга ўзросту***

Пры арганізацыі адукацыйнага працэсу ў *групах ранняга ўзросту* рэкамендуецца ўлічваць узроставую спецыфіку выхаванцаў.

Колькаснае камплектаванне групы другога ранняга ўзросту (ад 1 года да 2 гадоў) рэкамендуецца ў наступных суадносінах: 1/3 ад агульнай колькасці дзяцей групы – гэта дзеці да 1 года 6 месяцаў, 2/3 – ад 1 года 6 месяцаў да 2 гадоў. Гэта дазваляе стварыць спрыяльны мікраклімат жыццядзейнасці дзяцей ва УДА.

Заняткі ў групе другога ранняга ўзросту для дзяцей да паўтара гадоў і старэйшых рэкамендуецца праводзіць у асобныя адрэзкі няспання.

Пры складанні распарадку дня варта ўлічваць не толькі ўзрост, але і асаблівасці развіцця, стан здароўя дзяцей.

Для выхаванцаў першай малодшай групы (ад 2 да 3 гадоў) рэкамендуецца адзіны распарадак дня.

Прыём выхаванцаў у адну групу падчас адаптацыйнага перыяду рэкамендуецца ажыццяўляць з інтэрвалам у два дні. Пры адсутнасці такой магчымасці мэтазгодна распрацаваць спецыяльны графік камплектавання групы з улікам прагназуемай ступені адаптацыі дзяцей.

У адаптацыйны перыяд педагог-псіхолаг ажыццяўляе назіранне за асаблівасцямі паводзін выхаванцаў.

***2.3. Адукацыйны працэс у канікулярны перыяд***

 Падчас канікул з выхаванцамі праводзяцца мерапрыемствы фізкультурна-аздараўленчай і мастацка-эстэтычнай накіраванасці. Рэкамендуем арганізоўваць і праводзіць канікулы ва УДА з улікам перыядаў канікул для вучняў ва ўстановах агульнай сярэдняй адукацыі. Інфармацыя аб тэрмінах канікул штогод актуалізуецца і размяшчаецца на інтэрнэт-партале Міністэрства адукацыі *(*[*https://edu.gov.by/urovni-obrazovaniya/srenee-obr/srenee-obr/informatsiya/2025-2026-uchebnyy-god*](https://edu.gov.by/urovni-obrazovaniya/srenee-obr/srenee-obr/informatsiya/2025-2026-uchebnyy-god)*).*

Асаблівасці арганізацыі адукацыйнага працэсу ў летні перыяд адлюстраваны ў інструкцыйна-метадычным пісьме «Аб арганізацыі дзейнасці ўстаноў адукацыі, якія рэалізуюць адукацыйную праграму дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі для дзяцей з інтэлектуальнай недастатковасцю, у летні перыяд» *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie/*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie/)*).*

Акцэнтуем увагу, што ў перыяд канікул пры скарачэнні колькасці выхаванцаў пры ўмове захавання санітарна-эпідэміялагічных патрабаванняў і з улікам існуючай эпідэміялагічнай сітуацыі дапускаецца перафармаванне груп УДА або іх закрыццё (пункт 26 Палажэння аб установе дашкольнай адукацыі, зацверджанага пастановай Міністэрства адукацыі Рэспублікі Беларусь ад 4 жніўня 2022 г. № 230 (у рэдакцыі пастановы Міністэрства адукацыі Рэспублікі Беларусь ад 23 мая 2025 г. № 90)).

***2.4. Мова навучання і выхавання***

Выбар мовы навучання і выхавання пры рэалізацыі адукацыйнай праграмы дашкольнай адукацыі ажыццяўляецца ў адпаведнасці з артыкулам 82 Кодэкса.

Навучанне і выхаванне пры рэалізацыі адукацыйнай праграмы дашкольнай адукацыі ажыццяўляецца на адной з дзяржаўных моў Рэспублікі Беларусь. Мова навучання і выхавання вызначаецца заснавальнікам УДА з улікам пажаданняў законных прадстаўнікоў непаўналетніх навучэнцаў пры наяўнасці такой магчымасці.

Права грамадзян на выбар навучання і выхавання на адной з дзяржаўных моў Рэспублікі Беларусь забяспечваецца развіццём сеткі ўстаноў адукацыі, груп з беларускай і рускай мовамі навучання і выхавання, выпускам вучэбных выданняў на беларускай і рускай мовах.

Згодна з артыкулам 21 Закона Рэспублікі Беларусь ад 26 студзеня 1990 г. № 3094-XI «Аб мовах у Рэспубліцы Беларусь» кіраўнікі і педагагічныя работнікі сістэмы адукацыі павінны валодаць беларускай і рускай мовамі.

Пры камплектаванні груп варта максімальна ўлічваць пажаданні законных прадстаўнікоў выхаванцаў адносна выбару мовы навучання (беларуская, руская), спецыфіку населенага пункта і УДА, магчымасць далейшага атрымання адукацыі на беларускай (рускай) мове ва ўстановах агульнай сярэдняй адукацыі.

Тыпавым вучэбным планам дашкольнай адукацыі прадугледжана засваенне дзвюх дзяржаўных моў як у спецыяльна арганізаванай, так і ў нерэгламентаванай дзейнасці.

Адукацыйны працэс у групах з беларускай мовай навучання арганізуецца на беларускай мове. Выключэнне складаюць гадзіны, адведзеныя на вывучэнне адукацыйнай галіны «Развитие речи и культура речевого общения» вучэбнай праграмы дашкольнай адукацыі.

З мэтай стварэння максімальна спрыяльных умоў для развіцця маўленчых навыкаў, далучэння выхаванцаў да беларускай нацыянальнай культуры, паспяховасці фарміравання двухмоўя павінна стварацца камунікатыўнае асяроддзе, якое забяспечвае ўключэнне дзвюх моў у разнастайныя віды дзіцячай дзейнасці, а таксама правядзенне спецыяльна арганізаваных форм адукацыйнага працэсу ў адпаведнасці са зместам вучэбнай праграмы дашкольнай адукацыі. Варта звярнуць увагу на стварэнне адпаведнага развіццёвага прадметна-прасторавага асяроддзя, павышэнне прафесійнага ўзроўню педагагічных работнікаў у пытаннях лінгвістычнага і маўленчага развіцця выхаванцаў ва ўмовах блізкароднаснага двухмоўя.

***2.5. Асаблівасці арганізацыі адукацыйнага працэсу ва ўстановах агульнай сярэдняй адукацыі, якія рэалізуюць адукацыйную праграму дашкольнай адукацыі***

Установы агульнай сярэдняй адукацыі (школа-інтэрнат для дзяцей-сірот і дзяцей, якія засталіся без апекі бацькоў, пачатковая школа, базавая школа, сярэдняя школа) пры рэалізацыі адукацыйнай праграмы дашкольнай адукацыі павінны кіравацца заканадаўствам у сферы дашкольнай адукацыі.

Адукацыйны працэс у названых відах устаноў адукацыі ажыццяўляецца ўвесь год і арганізуецца ў рэжыме пяцідзённага вучэбнага тыдня, выхаванцы могуць аб’ядноўвацца ў групы аднаго або рознага ўзросту.

Вучэбныя планы названых відаў устаноў адукацыі распрацоўваюцца на аснове тыпавога вучэбнага плана дашкольнай адукацыі з улікам асаблівасцей кантынгенту выхаванцаў і рэсурснага (кадравага і матэрыяльна-тэхнічнага) забеспячэння і зацвярджаюцца кіраўніком установы адукацыі.

Пры наяўнасці ва УДА рознаўзроставай групы выхаванцаў колькасць вучэбных гадзін на вывучэнне адукацыйных галін разлічваецца для кожнага ўзросту асобна на аснове тыпавога вучэбнага плана дашкольнай адукацыі.

***2.6. Рэалізацыя прынцыпу інклюзіі ў адукацыі***

Варта надаваць асаблівую ўвагу выхаванцам з асаблівымі індывідуальнымі адукацыйнымі патрэбамі.

На аснове вучэбнай праграмы дашкольнай адукацыі ва УДА распрацоўваецца **індывідуальная вучэбная праграма для выхаванца з асаблівымі індывідуальнымі адукацыйнымі патрэбамі**, якая зацвярджаецца кіраўніком установы адукацыі і вызначае мэты і задачы вывучэння адукацыйных галін, іх змест, час на вывучэнне асобных тэм, віды вучэбнай дзейнасці, рэкамендаваныя формы і метады навучання і выхавання дзяцей з асаблівымі індывідуальнымі адукацыйнымі патрэбамі.

На аснове тыпавога вучэбнага плана дашкольнай адукацыі, індывідуальнай вучэбнай праграмы для выхаванца з асаблівымі індывідуальнымі адукацыйнымі патрэбамі ўстановай адукацыі распрацоўваецца **індывідуальны вучэбны план**, які зацвярджаецца кіраўніком УДА і ўстанаўлівае асаблівасці атрымання дашкольнай адукацыі выхаванцамі з улікам іх магчымасцей, здольнасцей і патрэб, а таксама выхаванцамі, час знаходжання якіх ва УДА зменшаны па жаданні іх законных прадстаўнікоў.

У 2025/2026 навучальным годзе неабходна працягваць работу па забеспячэнні якасці арганізацыі і зместу адукацыйнага працэсу ва ўмовах інтэграванага навучання і выхавання.

Абавязковымі з’яўляюцца правядзенне растлумачальнай работы аб асаблівасцях арганізацыі адукацыйнага працэсу ва ўмовах інтэграцыі; фарміраванне пазітыўнага вобраза дзіцяці з асаблівасцямі псіхафізічнага развіцця; наяўнасць падрыхтаваных спецыялістаў (педагога-псіхолага, настаўніка-дэфектолага, выхавальніка дашкольнай адукацыі, у тым ліку для працы з выхаванцамі з асаблівасцямі псіхафізічнага развіцця, якія маюць патрэбу ў персанальным суправаджэнні, і інш.), якія забяспечваюць якаснае арганізацыйна-метадычнае суправаджэнне адукацыйнага працэсу.

Асаблівасці арганізацыі адукацыйнага працэсу з выхаванцамі з асаблівымі адукацыйнымі патрэбамі адлюстраваны ў інструкцыйна-метадычным пісьме Міністэрства адукацыі «Аб дзейнасці ўстаноў дашкольнай, агульнай сярэдняй і спецыяльнай адукацыі, структурных падраздзяленняў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі, пры арганізацыі адукацыйнага працэсу для навучэнцаў з асаблівасцямі псіхафізічнага развіцця ў 2025/2026 навучальным годзе» (размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Спецыяльная адукацыя*](https://adu.by/ru/homeru/obrazovatelnyj-protsess/spetsialnoe-obrazovanie.html)).

***2.7.******Вучэбныя выданні***

Міністрам адукацыі зацверджаны «Пералік вучэбных выданняў для выкарыстання ва ўстановах адукацыі, якія рэалізуюць адукацыйную праграму дашкольнай адукацыі, адукацыйныя праграмы спецыяльнай адукацыі на ўзроўні дашкольнай адукацыі, у якасці вучэбных дапаможнікаў для выхаванцаў старшых груп (ад 5 да 7 гадоў) у 2025/2026 навучальным годзе». Дакумент апублікаваны ў бюлетэні «Зборнік нарматыўных дакументаў Міністэрства адукацыі Рэспублікі Беларусь» (№ 11, 2025) і размешчаны на нацыянальным адукацыйным партале *(*[*https://adu.by*](https://adu.by) */* [*Галоўная / Адукацыйны працэс. 2025/2026 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*)*.

Прыкладны пералік вучэбных выданняў для выкарыстання ў 2025/2026 навучальным годзе ва УДА абноўлены і размешчаны на інтэрнэт-партале Міністэрства адукацыі *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie)*)*, нацыянальным адукацыйным партале *(*[*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*)*.

Да 2025/2026 вучэбнага года ажыццёўлены выпуск абноўленых (перагледжаных і дапоўненых) вучэбных дапаможнікаў ВМК «Мае першыя ўрокі». У сувязі са значнымі зменамі, унесенымі ў змест дадзеных вучэбных дапаможнікаў, у 2025/2026 навучальным годзе ўсе выхаванцы старэйшых груп павінны быць забяспечаны вучэбнымі дапаможнікамі ВМК «Мае першыя ўрокі» 2025 года выпуску.

*Нагадваем*, што ў адпаведнасці з Кодэксам у адукацыйным працэсе могуць выкарыстоўвацца толькі вучэбныя выданні, афіцыйна зацверджаныя або дапушчаныя ў якасці адпаведнага віду вучэбнага выдання Міністэрствам адукацыі Рэспублікі Беларусь або рэкамендаваныя дзяржаўнай установай адукацыі «Акадэмія адукацыі» (навукова-метадычнай установай «Нацыянальны інстытут адукацыі») (далей – вучэбныя выданні).

Выкарыстоўваць у адукацыйным працэсе навучальныя выданні, якія не маюць адпаведнага грыфа (у тым ліку і працоўныя сшыткі, вучэбныя наглядныя дапаможнікі і інш.), згодна з артыкулам 86 Кодэкса, **катэгарычна забаронена**, бо іх змест можа не адпавядаць адукацыйнаму стандарту дашкольнай адукацыі і вучэбнай праграме дашкольнай адукацыі.

*Звяртаем увагу,* што службовымі абавязкамі выхавальніка дашкольнай адукацыі, вызначанымі палажэннямі выпуску № 28 Адзінага кваліфікацыйнага даведніка пасад служачых «Пасады служачых, занятых у адукацыі» (далей – АКДПС), зацверджанага пастановай Міністэрства працы і сацыяльнай абароны Рэспублікі Беларусь ад 29 ліпеня 2020 г. № 69 (у рэдакцыі пастановы Міністэрства працы і сацыяльнай абароны Рэспублікі Беларусь ад 26 снежня 2024 г. № 111), прадугледжана *планаванне і вядзенне дакументацыі*, устаноўленай нарматыўнымі прававымі актамі, устаноўчымі дакументамі і іншымі лакальнымі прававымі актамі ўстановы адукацыі.

Пры гэтым намеснік загадчыка па асноўнай дзейнасці ў адпаведнасці са сваімі службовымі абавязкамі ў выпадку цяжкасцяў пры планаванні адукацыйнага працэсу ў канкрэтнай узроставай групе, распрацоўцы канспектаў заняткаў па адукацыйных абласцях вучэбнай праграмы дашкольнай адукацыі і інш. павінен аказаць выхавальніку дашкольнай адукацыі, іншым педагагічным работнікам, у тым ліку маладым спецыялістам, метадычную дапамогу.

Акрамя таго, Міністэрства адукацыі рэкамендуе абласным (Мінскаму гарадскому) інстытутам развіцця адукацыі ўключаць пытанні планавання зместу адукацыйнага працэсу, распрацоўкі і выкарыстання канспектаў заняткаў па адукацыйных абласцях вучэбнай праграмы дашкольнай адукацыі ў праграмы курсаў павышэння кваліфікацыі педагагічных работнікаў (практычныя заняткі), мерапрыемствы міжкурсавога перыяду (майстар-класы, круглыя сталы, семінары-практыкумы, індывідуальнае кансультаванне і інш.).

Таксама звяртаем *асаблівую ўвагу,* што вучэбна-метадычная літаратура (вучэбна-метадычныя дапаможнікі, дапаможнікі, навучальныя наглядныя дапаможнікі, хрэстаматыі) павінна набывацца з розных крыніц фінансавання (за кошт сродкаў мясцовых бюджэтаў, уласных сродкаў арганізацый (сродкаў ад дзейнасці, якая прыносіць даходы), а не толькі за кошт штомесячнай кампенсацыі выдаткаў на набыццё вучэбнай і метадычнай літаратуры педагагічным работнікам (далей – кампенсацыя)).

З мэтай папулярызацыі і павышэння прэстыжу рабочых прафесій у рамках ранняй прафесійнай арыентацыі дзяцей дашкольнага ўзросту рэспубліканскім унітарным прадпрыемствам «Выдавецтва “Адукацыя i выхаванне”» працягваецца выпуск серыі выданняў «Славим Родину трудом» (аўтары – С. А. Штабінская, Н. А. Паддубская). Выданні серыі могуць быць выкарыстаны педагагічнымі работнікамі ў адукацыйным працэсе ўстаноў адукацыі ў спецыяльна арганізаванай (гульня, заняткі) і нерэгламентаванай дзейнасці выхаванцаў, а таксама бацькамі (законнымі прадстаўнікамі) выхаванцаў ва ўмовах сямейнага выхавання.

У адпаведнасці з артыкулам 39 Кодэкса карыстанне **вучэбнымі дапаможнікамі** навучэнцамі ва УДА можа быць платным і бясплатным. Асобы, якія засвойваюць змест адукацыйнай праграмы дашкольнай адукацыі, на час атрымання адукацыі забяспечваюцца вучэбнымі дапаможнікамі УДА за плату.

У рамках правядзення інфармацыйна-растлумачальнай работы кіраўнікам УДА неабходна звярнуць асаблівую ўвагу **на своечасовасць** прадастаўлення (да 15 жніўня) законнымі прадстаўнікамі выхаванцаў, якія маюць права на бясплатнае карыстанне вучэбнымі дапаможнікамі альбо зніжэнне платы за карыстанне імі, адпаведных дакументаў.

Кодэксам прадугледжаны дыферэнцаваныя льготы для асобных катэгорый грамадзян пры аплаце карыстання вучэбнымі дапаможнікамі (зніжэнне на 50 працэнтаў або вызваленне ад аплаты) ва ўстановах адукацыі.

Пры выключэнні з УДА выхаванцаў, якія засвойваюць змест адукацыйнай праграмы дашкольнай адукацыі, па ініцыятыве законнага прадстаўніка непаўналетняга навучэнца, які жадае атрымаць дашкольную адукацыю ў іншай установе адукацыі, вучэбныя дапаможнікі перадаюцца яго законнаму прадстаўніку.

Звяртаем увагу, што дзяржаўным прадпрыемствам «Выдавецтва “Адукацыя і выхаванне”» арганізаваны выпуск серыі навукова-метадычных часопісаў «У дапамогу педагогу» *(*[*https://www.aiv.by/ru/nashi-zhurnaly.html*](https://www.aiv.by/ru/nashi-zhurnaly.html)*).* У часопісах публікуюцца матэрыялы эфектыўнага педагагічнага вопыту, у тым ліку па выкарыстанні сучасных тэхналогій, арганізацыі даследчай і праектнай дзейнасці, а таксама растлумачваюцца аспекты нарматыўных прававых актаў і інш.

У пераліку часопісаў дадзенай серыі – навукова-метадычны часопіс «Пралеска», які аказвае тэарэтычную і метадычную дапамогу педагагічным работнікам УДА. На яго старонках публікуюцца новыя нарматыўныя прававыя акты і інструкцыйна-метадычныя матэрыялы, матэрыялы мерапрыемстваў па пытаннях дашкольнай адукацыі, эфектыўнага вопыту кіраўніцкай дзейнасці, асвятляюцца сучасныя формы метадычнай работы, тэхналогіі і методыкі навучання, развіцця і выхавання дзяцей ранняга і дашкольнага ўзросту, прапануюцца канспекты заняткаў (гульняў), сцэнарыі святаў, іншых мерапрыемстваў з выкарыстаннем сучасных інфармацыйна-камунікацыйных тэхналогій, электронных сродкаў навучання.

***2.7.1. Вядзенне дакументаў, звязаных з улікам вучэбных выданняў***

Ва УДА ў абавязковым парадку павінен ажыццяўляцца ўлік падручнікаў, вучэбных дапаможнікаў, іншых вучэбных выданняў, а таксама сродкаў навучання, неабходных для арганізацыі адукацыйнага працэсу ва ўстановах адукацыі на ўзроўні дашкольнай адукацыі (пункты 267, 325 Пераліку дакументаў, якія ўтвараюцца ў працэсе дзейнасці Міністэрства адукацыі, структурных падраздзяленняў абласных і Мінскага гарадскога выканаўчых камітэтаў, якія ажыццяўляюць дзяржаўна-ўладныя паўнамоцтвы ў сферы адукацыі і дзяржаўнай маладзёжнай палітыкі, дзяржаўных арганізацый, падпарадкаваных Міністэрству адукацыі, з указаннем тэрмінаў захоўвання дакументаў (пастанова Міністэрства адукацыі Рэспублікі Беларусь ад 28 лістапада 2022 г. № 450 (у рэдакцыі пастановы Міністэрства адукацыі Рэспублікі Беларусь ад 27 лютага 2023 г. № 55))).

Форма вядзення дадзеных дакументаў названым нарматыўным прававым актам не ўстаноўлена.

Ва УДА (метадычным кабінеце, групавых памяшканнях, кабінетах музычных кіраўнікоў, кіраўнікоў фізічнага выхавання, настаўнікаў-дэфектолагаў, педагогаў-псіхолагаў і інш.) можа весціся анатаваны ўлік забяспечанасці вучэбнымі выданнямі. Яго прыкладная форма размешчана на нацыянальным адукацыйным партале *(*[*https://adu.by*](https://adu.by) */* [*Галоўная / Адукацыйны працэс. 2024/2025 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*).*

***2.7.2. Спісанне вучэбных выданняў***

Спісанне вучэбных выданняў арганізуе асоба, адказная за працу з кніжным фондам, прызначаная загадам кіраўніка УДА.

Спісанне вучэбных выданняў ажыццяўляецца на падставе **акта на выключэнне** (размешчаны на нацыянальным адукацыйным партале: [*https://adu.by/*](https://adu.by/)*/* [*Галоўная / Адукацыйны працэс. 2025/2026 навучальны год / Дашкольная адукацыя / Прыкладныя*](https://adu.by/ru/homeru/obrazovatelnyj-protsess/doshkolnoe-obrazovanie.html) *формы актаў спісання*) у наступных выпадках:

заканчэнне тэрмінаў выкарыстання вучэбных выданняў;

перадача вучэбных выданняў у іншую УДА;

страта вучэбных выданняў;

дэфектнасць (выдавецкі брак).

Перадача ўстановай адукацыі вучэбных дапаможнікаў у іншую ўстанову адукацыі ажыццяўляецца на падставе **акта аб прыёме–перадачы** (размешчаны на нацыянальным адукацыйным партале: [*https://adu.by/*](https://adu.by/)*/* [*Галоўная / Адукацыйны працэс. 2025/2026 навучальны год / Дашкольная адукацыя / Прыкладныя*](https://adu.by/ru/homeru/obrazovatelnyj-protsess/doshkolnoe-obrazovanie.html) *формы актаў спісання*).

Варыянты прыкладных форм актаў на спісанне вучэбных выданняў размешчаны на нацыянальным адукацыйным партале *(*[*https://adu.by/*](https://adu.by/)*/* [*Галоўная / Адукацыйны працэс. 2025/2026 навучальны год / Дашкольная адукацыя / Прыкладныя формы актаў спісання*](https://adu.by/ru/homeru/obrazovatelnyj-protsess/doshkolnoe-obrazovanie.html)*).*

**3. Стварэнне бяспечных умоў пры арганізацыі адукацыйнага працэсу**

Падпунктам 4.5 пункта 4 артыкула 19 Кодэкса вызначана, што стварэнне бяспечных умоў пры арганізацыі адукацыйнага працэсу з’яўляецца абавязкам УДА.

Права навучэнцаў на ахову жыцця і здароўя падчас адукацыйнага працэсу рэгламентавана падпунктам 1.8 пункта 1 артыкула 30 Кодэкса.

З гэтымі мэтамі пастановай Міністэрства адукацыі Рэспублікі Беларусь ад 3 жніўня 2022 г. № 227 зацверджаны Правілы бяспекі арганізацыі адукацыйнага працэсу пры рэалізацыі адукацыйнай праграмы дашкольнай адукацыі (далей – Правілы); Правілы расследавання і ўліку няшчасных выпадкаў, якія адбыліся з навучэнцамі пры засваенні зместу адукацыйных праграм, з выхаванцамі пры рэалізацыі праграм выхавання (размешчаны на інтэрнэт-партале Міністэрства адукацыі: [*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty); нацыянальным адукацыйным партале: [*https://adu.by*](https://adu.by) */* [*Галоўная / Нарматыўныя прававыя дакументы*](https://adu.by/ru/pedagogam/normativnye-pravovye-dokumenty.html)).

За стварэнне здаровых і бяспечных умоў пры арганізацыі адукацыйнага працэсу ва УДА кіраўнік установы адукацыі, педагагічныя работнікі нясуць персанальную адказнасць у адпаведнасці з палажэннямі АКДПС. Дадзеная норма павінна быць у абавязковым парадку замацавана ў службовых інструкцыях педагагічных работнікаў.

Інфармацыя пра няшчасны выпадак неадкладна даводзіцца да кіраўніка УДА і законных прадстаўнікоў навучэнца.

*У абавязковым парадку* структурным падраздзяленням абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі
(далей – органы кіравання адукацыяй), неабходна прадастаўляць у Міністэрства адукацыі інфармацыю за подпісам кіраўніка (намесніка кіраўніка) у тэрмін не пазней за адну гадзіну пасля надзвычайнай сітуацыі або размяшчэння ў сродках масавай інфармацыі, чатах у месенджарах і сацыяльных сетках і іншых крыніцах матэрыялаў аб экстранных і надзвычайных сітуацыях, няшчасных выпадках, правапарушэннях.

*Нагадваем* пра неабходнасць сістэматычна на пасяджэннях педагагічных саветаў УДА, калегій органаў кіравання адукацыяй аналізаваць прычыны атрымання траўмаў выхаванцамі ва УДА; на пастаяннай аснове, не радзей за адзін раз на паўгоддзе, разглядаць пытанні, якія звязаны са станам траўматызму выхаванцаў і забеспячэння бяспекі іх жыццядзейнасці, прафілактыкі гвалту ў дачыненні да заведама непаўналетніх, супрацьпраўных паводзін работнікаў сістэмы дашкольнай адукацыі ва УДА; планаваць і праводзіць мерапрыемствы з улікам распрацаваных рэгіянальных міжведамасных комплексаў першачарговых мер па прафілактыцы і папярэджанні траўматызму навучэнцаў ва ўстановах адукацыі.

З гэтымі мэтамі органам кіравання адукацыяй, кіраўнікам УДА неабходна:

забяспечыць асаблівы кантроль за выкананнем патрабаванняў нарматыўных прававых актаў, палажэнняў інструкцыйна-метадычных пісем, рашэнняў калегій Міністэрства адукацыі ў частцы забеспячэння бяспечных умоў знаходжання навучэнцаў, выключэння магчымасці стварэння перадумоў для ўзнікнення надзвычайных сітуацый;

праводзіць на пастаяннай аснове сумесна з рэгіянальнымі ўпраўленнямі Міністэрства ўнутраных спраў, Міністэрства аховы здароўя семінары (іншыя практыка-арыентаваныя мерапрыемствы) для педагагічных работнікаў УДА па пытаннях прафілактыкі гвалту ў дачыненні да заведама непаўналетніх, прафілактыкі супрацьпраўных паводзін работнікаў сістэмы дашкольнай адукацыі;

арганізоўваць правядзенне гутарак начальнікаў упраўленняў (аддзелаў) адукацыі (па адукацыі) рай(гар)выканкамаў з кіраўнікамі УДА па пытаннях практычнага забеспячэння прафілактыкі супрацьпраўных паводзін работнікаў, а таксама рэалізацыі мер абароны дзяцей ад гвалту;

абмежаваць доступ старонніх асоб на тэрыторыю і ў памяшканні УДА, выключыць знаходжанне работнікаў, якія не ўдзельнічаюць непасрэдна ў арганізацыі адукацыйнага працэсу, у групавых памяшканнях, музычных і спартыўных залах, басейнах, магчымасць іх доступу да выхаванцаў УДА;

уключаць у адпаведныя праграмы павышэння кваліфікацыі кіраўнікоў УДА, іншых катэгорый слухачоў пытанні практычнага забеспячэння прафілактыкі супрацьпраўных паводзін работнікаў, а таксама рэалізацыі мер абароны дзяцей ад гвалту. Праводзіць такія мерапрыемствы не радзей за адзін раз на паўгоддзе;

прымаць неадкладна адпаведныя меры рэагавання пры незабеспячэнні бяспечных умоў знаходжання выхаванцаў ва УДА ў мэтах выключэння выпадкаў нядбалага стаўлення педагагічных і іншых работнікаў да сваіх службовых абавязкаў;

працягваць правядзенне мерапрыемстваў па ўмацаванні матэрыяльна-тэхнічнай базы УДА, у тым ліку абсталяванні сістэмамі бяспекі, стварэнні аўтапляцовак з дарожнай разметкай, аўтагарадкоў і інш.;

уключаць пытанні фарміравання здаровага ладу жыцця, прафілактыкі вулічнага і бытавога траўматызму, бяспечных паводзін дзяцей на дарозе, вадзе і паблізу вадаёмаў, папярэджання пажараў, дарожна-транспартных здарэнняў з удзелам непаўналетніх у тэматычныя мерапрыемствы інфармацыйна-тлумачальнай і выхаваўча-прафілактычнай накіраванасці з выхаванцамі і іх бацькамі (законнымі прадстаўнікамі), педагагічнымі работнікамі. Мэтазгодным будзе ўдзел у падобных мерапрыемствах прадстаўнікоў сістэмы аховы здароўя, органаў дзяржаўнага пажарнага нагляду, упраўленняў (аддзелаў) унутраных спраў гарадскіх, раённых выканаўчых камітэтаў (мясцовых адміністрацый раёнаў у гарадах), іншых зацікаўленых;

размяшчаць у бацькоўскіх чатах у месенджарах і сацыяльных сетках тэматычныя агляды аб мерапрыемствах, якія праводзяцца па пытаннях фарміравання здаровага ладу жыцця, аховы жыцця і здароўя дзяцей, забеспячэння іх бяспечнай жыццядзейнасці, прафілактыцы дзіцячага траўматызму, аб адказнасці бацькоў (законных прадстаўнікоў) выхаванцаў за пакіданне дзяцей без нагляду;

ажыццяўляць выпуск тэматычных брашур, памятак, буклетаў для выхаванцаў і іх бацькоў (законных прадстаўнікоў) па ўказаных напрамках у рамках міжведамаснага ўзаемадзеяння;

асвятляць эфектыўны вопыт педагагічных работнікаў, бацькоў (законных прадстаўнікоў) выхаванцаў па ўказаных напрамках у сродках масавай інфармацыі.

У адпаведнасці з абзацам трэцім пункта 2 дадатку да пастановы Савета Міністраў Рэспублікі Беларусь ад 30 снежня 2013 г. № 1164 (у рэдакцыі пастановы Савета Міністраў Рэспублікі Беларусь ад 28 ліпеня 2021 г. № 430) УДА адносяцца да ліку аб’ектаў, якія падлягаюць абавязковаму абсталяванню сродкамі сістэмы відэаназірання за станам грамадскай бяспекі.

***3.1. Забеспячэнне псіхалагічнай бяспекі выхаванцаў ва УДА***

*Звяртаем асаблівую ўвагу*, што педагагічныя работнікі ў сваёй дзейнасці павінны кіравацца наступнымі правіламі:

рэалізоўваць дзяржаўную палітыку ў сферы адукацыі;

будаваць работу на аснове безумоўнай узаемнай павагі годнасці навучэнцаў, іх законных прадстаўнікоў, калег;

добрасумленна і якасна выконваць прафесійныя абавязкі, пастаянна ўдасканальваць свой прафесіяналізм;

фарміраваць у навучэнцаў духоўна-маральныя каштоўнасці, грамадзянскасць, патрыятызм, імкненне да здаровага ладу жыцця;

быць сумленным, шчырым, справядлівым і адкрытым для зносін;

праяўляць добразычлівасць, ветлівасць і тактоўнасць, пазбягаць канфліктаў ва ўзаемаадносінах;

у рамках заканадаўства захоўваць таямніцу асабіста даверанай інфармацыі;

спрыяць стварэнню пазітыўных узаемаадносін у калектыве навучэнцаў і педагагічным калектыве;

трымацца этычных прынцыпаў і нормаў у медыяпрасторы;

знешнім выглядам, паводзінамі, культурай зносін адпавядаць статусу педагагічнага работніка.

Адной з функцый УДА у адпаведнасці з Палажэннем аб установе дашкольнай адукацыі (пастанова Міністэрства адукацыі Рэспублікі Беларусь ад 4 жніўня 2022 г. № 230 (у рэдакцыі пастановы Міністэрства адукацыі Рэспублікі Беларусь ад 23 мая 2025 г. № 90)) з’яўляецца забеспячэнне сацыяльна-педагагічнай падтрымкі выхаванцаў і аказанне ім псіхалагічнай дапамогі.

Сацыяльна-педагагічная падтрымка навучэнцаў і аказанне ім псіхалагічнай дапамогі ва ўстановах адукацыі павінны ажыццяўляцца ў адпаведнасці з Інструкцыяй аб парадку сацыяльна-педагагічнай падтрымкі навучэнцаў і аказання ім псіхалагічнай дапамогі (пастанова Міністэрства адукацыі Рэспублікі Беларусь ад 25 чэрвеня 2025 г. № 113). Аказанне псіхалагічнай дапамогі навучэнцам – у парадку, устаноўленым Законам Рэспублікі Беларусь ад 30 чэрвеня 2022 г. № 184-З «Аб змяненні Закона Рэспублікі Беларусь “Аб аказанні псіхалагічнай дапамогі”».

Ва ўстанове адукацыі неабходна стварыць умовы для забеспячэння псіхалагічнай бяспекі, якая характарызуецца адсутнасцю негатыўных умоў для псіхічнага развіцця і выключае ўнутраныя і знешнія пагрозы псіхічнаму здароўю дзіцяці як ва УДА, так і па-за ёй.

Выхавальнікі дашкольнай адукацыі і іншыя педагагічныя работнікі павінны звяртаць увагу на неабгрунтаваныя змены ў эмацыянальных і паводніцкіх рэакцыях дзіцяці (пераменлівы фон настрою, прыніжаная самаацэнка, павышаная трывожнасць, агрэсіўнасць, неадэкватныя сюжэты ролевых гульняў і інш.). У выпадку падазрэння на наяўнасць фактараў, якія негатыўна ўплываюць на псіхалагічны дабрабыт выхаванцаў, педагагічныя работнікі абавязаны неадкладна паведаміць пра гэта кіраўніцтву ўстановы адукацыі.

Педагагічныя работнікі павінны выкарыстоўваць у адукацыйным працэсе псіхалагічныя веды, накіраваныя на вырашэнне канфліктных сітуацый, стварэнне спрыяльнага псіхалагічнага клімату ў дзіцячых калектывах.

Педагогам-псіхолагам устаноў адукацыі неабходна ажыццяўляць сваю дзейнасць у цесным кантакце з выхавальнікамі дашкольнай адукацыі і іншымі педагагічнымі работнікамі, сістэматычна ўключацца ў працу груп установы адукацыі для рэалізацыі мерапрыемстваў, накіраваных на псіхалагічную асвету суб’ектаў адукацыйных адносін.

Дзейнасць педагогаў-псіхолагаў таксама павінна быць накіравана:

на своечасовае папярэджанне магчымых парушэнняў у станаўленні і развіцці асобы навучэнцаў i міжасобасных адносін;

папярэджанне і вырашэнне канфліктных сітуацый у калектыве непаўналетніх;

узаемадзеянне з бацькамі (законнымі прадстаўнікамі) навучэнцаў па пытаннях фарміравання навыкаў міжасобасных зносін у дзяцей дашкольнага ўзросту, захавання іх жыцця і здароўя.

З мэтай ранняга выяўлення сітуацый, якія негатыўна ўплываюць на псіхічнае здароўе непаўналетніх, педагогу-псіхолагу варта пры неабходнасці прымаць удзел у першасным знаёмстве дзіцяці і яго бацькоў (законных прадстаўнікоў) з УДА для больш поўнага вывучэння дзіцяці і ўмоў сямейнага выхавання. Мэтазгодна прадугледзець прысутнасць педагогаў-псіхолагаў на сумоўі кіраўнікоў УДА з прэтэндэнтамі на вакантныя пасады педагагічных работнікаў.

Ва УДА неабходна сістэматычна праводзіць з усімі суб’ектамі адукацыйных адносін інфармацыйна-асветніцкія мерапрыемствы па пытаннях стварэння атмасферы нецярпімасці да ўсіх праяў жорсткасці і гвалту ў адносінах да дзяцей, прафілактычныя мерапрыемствы, накіраваныя на своечасовае папярэджанне магчымых парушэнняў у станаўленні і развіцці асобы непаўналетняга і міжасобасных адносінах (загад Міністра адукацыі Рэспублікі Беларусь ад 15 лютага 2018 г. № 119а «Аб мерах, накіраваных на прафілактыку здзяйснення злачынстваў ва ўстановах адукацыі ў дачыненні да навучэнцаў»). Звяртаем увагу на неабходнасць няўхільнага прытрымлівання Алгарытму інфармавання педагагічнымі работнікамі бацькоў, апекуноў, папячыцеляў навучэнцаў і (або) супрацоўнікаў унутраных спраў аб наяўнасці прыкмет гвалту ў дачыненні да непаўналетніх, асноўнай мэтай якога з’яўляецца своечасовая дапамога ў рэабілітацыі непаўналетніх, якія падвергліся гвалту.

*Звяртаем увагу*, што ў мэтах аказання псіхолага-педагагічнай і метадычнай падтрымкі Цэнтрам сучасных методык дашкольнай адукацыі ўстановы адукацыі «Беларускі дзяржаўны педагагічны ўніверсітэт імя Максіма Танка» ажыццяўляецца рэалізацыя праграм псіхолага-педагагічнай і метадычнай падтрымкі, а таксама кансультацыйнай дапамогі педагагічным работнікам, бацькам (законным прадстаўнікам) дзяцей ранняга і дашкольнага ўзросту, у тым ліку з асаблівасцямі псіхафізічнага развіцця *(*[*https://preschool-centr.bspu.by/moodle*](https://preschool-centr.bspu.by/moodle)*)*.

***4. Стварэнне развіццёвага прадметна-прасторавага асяроддзя***

Развіццёвае прадметна-прасторавае асяроддзе ва УДА арганізуецца з улікам патрабаванняў адукацыйнага стандарту дашкольнай адукацыі, вучэбнай праграмы дашкольнай адукацыі, пералікаў і нормаў забеспячэння спартыўным інвентаром і абсталяваннем (пастанова Міністэрства адукацыі Рэспублікі Беларусь ад 14 ліпеня 2014 г. № 105), пералікам мэблі, інвентара, сродкаў навучання, неабходных для арганізацыі адукацыйнага працэсу пры рэалізацыі адукацыйнай праграмы дашкольнай адукацыі, адукацыйных праграм спецыяльнай адукацыі на ўзроўні дашкольнай адукацыі (пастанова Міністэрства адукацыі Рэспублікі Беларусь ад 9 красавіка 2024 г. № 41), іншых нарматыўных прававых і тэхнічных нарматыўных прававых актаў, а таксама з улікам патрабаванняў ўзроставых і індывідуальных асаблівасцей дзяцей, матэрыяльных і архітэктурна-прасторавых асаблівасцей памяшканняў і тэрыторыі УДА.

У адукацыйным працэсе не павінны выкарыстоўвацца гульні (цацкі), якія:

носяць відавочны асацыяльны характар (зомбі, монстры і інш.);

прыніжаюць чалавечую годнасць ці абражаюць рэлігійныя пачуцці;

правакуюць дзіця на агрэсіўныя і амаральныя дзеянні, гвалт, праявы жорсткасці, патэнцыйна небяспечныя ўчынкі, выклікаюць цікавасць да пытанняў, якія выходзяць за рамкі яго ўзроставай кампетэнцыі, фарміруюць грэблівае і негатыўнае стаўленне да расавых асаблівасцей і фізічных недахопаў дзяцей і дарослых;

утрымліваюць грубы натуралізм, у тым ліку сексуальнага кантэксту;

выклікаюць нездаровую цікавасць да азартных гульняў дарослых, якакая пасля можа развіцца ў гульняманію;

могуць прывесці да з’яўлення ў дзяцей моцнага страху, панікі і (або) спадарожных ім негатыўных псіхічных станаў (прыгнечанасці, трывожнасці, дэпрэсіі);

фарміруюць скажоныя сацыяльныя арыентацыі і ўстаноўкі і інш.

Заснавальнікі і кіраўнікі УДА павінны забяспечваць на пастаяннай аснове абнаўленне і развіццё яго матэрыяльна-тэхнічнай базы. З гэтай мэтай у 2025/2026 навучальным годзе неабходна працягваць:

рэалізацыю ў поўным аб’ёме тэрытарыяльных планаў мерапрыемстваў па мадэрнізацыі УДА на 2021–2025 гады для напаўнення развіццёвага прадметна-прасторавага асяроддзя неабходным сучасным абсталяваннем (надворным і іншым), сродкамі навучання з улікам узроставых і індывідуальных асаблівасцей выхаванцаў, стану іх здароўя і пазнавальных магчымасцей;

правядзенне мерапрыемстваў па стварэнні даступнага асяроддзя жыццядзейнасці ва УДА з улікам комплекснага падыходу. Пры стварэнні даступнага асяроддзя варта кіравацца Правіламі забеспячэння даступнасці для інвалідаў аб’ектаў сацыяльнай, транспартнай і вытворчай інфраструктуры, транспартных сродкаў і аказваемых паслуг, ацэнкі ўзроўню іх даступнасці, зацверджанымі пастановай Савета Міністраў Рэспублікі Беларусь ад 21 лістапада 2022 г. № 796; спецыфічнымі санітарна-эпідэміялагічнымі патрабаваннямі да зместу і эксплуатацыі ўстаноў адукацыі, зацверджанымі пастановай Савета Міністраў Рэспублікі Беларусь ад 7 жніўня 2019 г. № 525 (у рэдакцыі пастановы Савета Міністраў Рэспублікі Беларусь ад 12 ліпеня 2024 г. № 502) (дадатак 3); будаўнічымі нормамі СН 3.02.12-2020 «Асяроддзе пражывання для фізічна аслабленых асоб», зацверджанымі пастановай Міністэрства архітэктуры і будаўніцтва Рэспублікі Беларусь ад 13 лістапада 2020 г. № 6.

***5. Выхаваўчая работа ва УДА***

У адпаведнасці з Кодэксам выхаванне навучэнцаў грунтуецца на агульначалавечых, гуманістычных каштоўнасцях, культурных і духоўных традыцыях беларускага народа, дзяржаўнай ідэалогіі, адлюстроўвае інтарэсы асобы, грамадства і дзяржавы, што і вызначае прыярытэты яго ажыццяўлення. Асноўныя напрамкі выхаваўчай работы вызначаны ў Канцэпцыі бесперапыннага выхавання дзяцей і вучнёўскай моладзі (пастанова Міністэрства адукацыі Рэспублікі Беларусь ад 15 ліпеня 2015 г. № 82); Праграме бесперапыннага выхавання дзяцей і вучнёўскай моладзі на 2021–2025 гг. (пастанова Міністэрства адукацыі Рэспублікі Беларусь ад 31 снежня 2020 г. № 312); Праграме патрыятычнага выхавання насельніцтва Рэспублікі Беларусь на 2022–2025 гады (пастанова Савета Міністраў Рэспублікі Беларусь ад 29 снежня 2021 г. № 773) і іншых нарматыўных прававых актах.

З улікам тэматыкі года, пяцігодкі і пазначаных мерапрыемстваў і задач асаблівая ўвага павінна надавацца фарміраванню:

экалагічна адказных паводзін выхаванцаў;

каштоўнасных уяўленняў пра здароўе, здаровы лад жыцця; выхаванню патрэбнасці ў фізічным удасканаленні;

традыцыйных маральных каштоўнасцей, патрыятызму.

З мэтай фарміравання ў выхаванцаў уяўленняў аб значнасці 80-годдзя Перамогі савецкага народа ў Вялікай Айчыннай вайне рэкамендуецца напоўніць цэнтры па фарміраванні асноў грамадзянска-патрыятычнай культуры ва ўсіх узроставых групах УДА адпаведнымі аб’ектамі (фотаальбомы, ілюстрацыі, мастацкая літаратура, творчыя работы выхаванцаў, іншае) у адпаведнасці з узроставымі магчымасцямі выхаванцаў.

У рамках узаемадзеяння педагагічных работнікаў УДА і бацькоў (законных прадстаўнікоў) выхаванцаў для вырашэння пазначаных задач рэкамендуецца правядзенне тэматычных мерапрыемстваў (кансультацый для бацькоў, сумесных забаў, святаў, экскурсій, конкурсаў, квэстаў, акцый і суботнікаў па напаўненні адукацыйнай прасторы ўстаноў адукацыі (з улікам эстэтыкі і метадычнай мэтазгоднасці), навядзенні парадку і добраўпарадкаванні тэрыторый устаноў адукацыі, населеных пунктаў, гістарычных, памятных месцаў, азеляненні тэрыторый), рэалізацыя адукацыйных праектаў, стварэнне інтэрактыўных пляцовак і іншыя мерапрыемствы. Рэалізацыя вышэйпералічаных форм узаемадзеяння будзе садзейнічаць таксама вырашэнню задачы ўмацавання інстытута сям’і, пазначанай ва Указе Прэзідэнта Рэспублікі Беларусь ад 17 студзеня 2025 г. № 31 «Аб пяцігодцы якасці».

*Звяртаем увагу*, што ў спецыяльным выпуску навукова-метадычнага часопіса «Пралеска» (№ 6 2025 г.) апублікаваны матэрыялы па пытаннях рэалізацыі асноўных падыходаў у сферы выхаваўчай работы ва УДА.

*5.1. Аб правядзенні Года добраўпарадкавання*

У адпаведнасці з галіновым планам мерапрыемстваў Міністэрства адукацыі па правядзенні ў 2025 годзе Года добраўпарадкавання, зацверджаным загадам Міністра адукацыі Рэспублікі Беларусь 19 сакавіка 2025 г. № 106, у мэтах стымулявання і падтрымкі ініцыятыў па добраўпарадкаванні і азеляненні тэрыторыі ўстаноў адукацыі, стварэння камфортных і бяспечных умоў для навучання і выхавання навучэнцаў запланавана правядзенне рэспубліканскага агляду-конкурсу тэрыторый устаноў адукацыі, якія рэалізуюць адукацыйную праграму дашкольнай адукацыі, адукацыйныя праграмы агульнай сярэдняй, спецыяльнай адукацыі (далей – агляд-конкурс).

Умовы і парадак правядзення агляду-конкурсу размешчаны на інтэрнэт-партале Міністэрства адукацыі *(*[*https://edu.gov.by/god-blagoustroystva-2025*](https://edu.gov.by/god-blagoustroystva-2025/)*)*, нацыянальным адукацыйным партале *(*[*https://www.adu.by/ru/homeru/news/olimpiady-konkursy-festivali-i-dr-obrazovatelnye-meropriyatiya/respublikanskij-smotr-konkurs.html*](https://www.adu.by/ru/homeru/news/olimpiady-konkursy-festivali-i-dr-obrazovatelnye-meropriyatiya/respublikanskij-smotr-konkurs.html)*).*

Для забеспячэння якаснага правядзення агляду-конкурсу на ўсіх яго этапах (раённым (гарадскім), абласным (Мінскім гарадскім), рэспубліканскім) неабходна арганізаваць адпаведную работу, у тым ліку інфармацыйна-тлумачальную, з усімі зацікаўленымі.

Мяркуем мэтазгодным арганізаваць асвятленне адпаведных этапаў агляду-конкурсу на сайтах УДА, упраўленняў (аддзелаў) адукацыі (па адукацыі) аблвыканкамаў, камітэта па адукацыі Мінгарвыканкама. Пры адсутнасці ва УДА сайта забеспячэнне доступу да адпаведных матэрыялаў ажыццяўляецца з дапамогай іх размяшчэння на інфармацыйных стэндах ці іншымі спосабамі.

*6. Планаванне дзейнасці ўстаноў адукацыі*

*Нагадваем*, што пастановай Міністэрства юстыцыі Рэспублікі Беларусь ад 24 мая 2012 г. № 140 (у рэдакцыі пастановы Міністэрства юстыцыі Рэспублікі Беларусь ад 11 студзеня 2023 г. № 1) устаноўлены пералік тыпавых дакументаў, якія ўтвараюцца ў працэсе дзейнасці дзяржаўных органаў, іншых арганізацый і індывідуальных прадпрымальнікаў, з указаннем тэрмінаў іх захоўвання, у тым ліку па ўзроўні дашкольнай адукацыі (глава 33).

Акрамя таго, пастановай Міністэрства адукацыі Рэспублікі Беларусь ад 28 лістапада 2022 г. № 450 (у рэдакцыі пастановы Міністэрства адукацыі Рэспублікі Беларусь ад 27 лютага 2023 г. № 55) устаноўлены пералік дакументаў, якія ўтвараюцца ў працэсе дзейнасці Міністэрства адукацыі, структурных падраздзяленняў абласных і Мінскага гарадскога выканаўчых камітэтаў, якія ажыццяўляюць дзяржаўна-ўладныя паўнамоцтвы ў сферы адукацыі і дзяржаўнай маладзёжнай палітыкі, дзяржаўных арганізацый, падпарадкаваных Міністэрству адукацыі (глава 17 «Дашкольная адукацыя»).

Наяўнасць і вядзенне дакументаў, уключаных у названыя пералікі і звязаных з выкананнем працоўных функцый педагагічных і іншых работнікаў, з’яўляецца абавязковым для УДА.

У мэтах недапушчэння выканання педагагічнымі работнікамі ўстаноў адукацыі функцый, не звязаных з ажыццяўленнем педагагічнай дзейнасці, сацыяльнай абароны навучэнцаў, дзейнасці па папярэджанні безнагляднасці, бездагляднасці, правапарушэнняў непаўналетніх, выяўленні і ліквідацыі іх прычын і ўмоў, павінны няўхільна і ў поўным аб’ёме выконвацца патрабаванні распараджэння Прэм’ер-міністра Рэспублікі Беларусь ад 24 лістапада 2021 г. № 321р «Аб упарадкаванні збору інфармацыі і дзейнасці педагагічных работнікаў».

У адпаведнасці з пастаўленымі задачамі гадавы план **можа** ўключаць ў сябе наступныя структурныя кампаненты.

*1. Аналіз работы за папярэдні год,*  на аснове якога вызначаюцца задачы на наступны год (2–3 задачы). Ва УДА, якія маюць 1–3 узроставыя групы, можа быць запланавана адна задача.

Асноўнымі патрабаваннямі да аналізу работы УДА выступаюць выразнасць пабудовы па блоках (раздзелах) плана; лагічная паслядоўнасць выкладання матэрыялу; аргументаванасць, параўнанне з папярэднім навучальным годам; дакладнасць ацэнак, якія выключаюць суб’ектывізм; доказнасць вывадаў; канкрэтнасць і абгрунтаванасць прапаноў; магчымае прымяненне ілюстрацыйных матэрыялаў (графікі, табліцы, дыяграмы і інш.).

*2. Арганізацыйна-педагагічныя мерапрыемствы:* арганізацыя адукацыйнай дзейнасці, якую ажыццяўляе УДА; фарміраванне і абсталяванне развіццёвага прадметна-прасторавага асяроддзя; узаемадзеянне з зацікаўленымі органамі і арганізацыямі; перыядычнасць павышэння кваліфікацыі педагагічных работнікаў; арганізацыя дзейнасці педагагічных саветаў і інш.

*3. Работа з педагагічнымі работнікамі:* формы павышэння прафесійнага ўзроўню педагагічных работнікаў у міжкурсавы перыяд; дыягнастычная работа; падрыхтоўка да атэстацыі педагагічных работнікаў; вывучэнне, абагульненне, укараненне, распаўсюджванне эфектыўнага педагагічнага вопыту; самаадукацыя педагагічных работнікаў; эксперыментальная (інавацыйная) дзейнасць педагагічнага калектыву і інш.

*4. Выхаваўчая работа:* мерапрыемствы з удзелам выхаванцаў з улікам асноўных складальнікаў працэсу выхавання, вызначаных адукацыйным стандартам дашкольнай адукацыі (правядзенне конкурсаў, выстаў, экскурсій, фізкультурна-аздараўленчых мерапрыемстваў і г. д.).

*5. Псіхолага-педагагічнае і медыцынскае суправаджэнне адукацыйнага працэсу:* формы работы педагога-псіхолага, медыцынскіх работнікаў, сацыяльнага педагога.

*6. Узаемадзеянне з сем’ямі выхаванцаў:* формы і змест работы па павышэнні псіхолага-педагагічнай кампетэнтнасці законных прадстаўнікоў непаўналетніх, уключэнні іх у адукацыйны працэс.

*7. Узаемадзеянне з установамі агульнай сярэдняй адукацыі:* формы і змест работы з удзельнікамі адукацыйнага працэсу па забеспячэнні пераемнасці дашкольнай адукацыі і I ступені агульнай сярэдняй адукацыі, у тым ліку ў частцы гатоўнасці выхаванцаў да навучання на I ступені агульнай сярэдняй адукацыі.

*8. Арганізацыя дзейнасці ўстановы адукацыі ў летні перыяд:* мерапрыемствы па падрыхтоўцы ўстановы адукацыі да дзейнасці ў летні перыяд, работа з удзельнікамі адукацыйнага працэсу з улікам палажэнняў інструкцыйна-метадычнага пісьма Міністэрства адукацыі «Аб арганізацыі дзейнасці ўстаноў адукацыі, якія рэалізуюць адукацыйную праграму дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі для дзяцей з інтэлектуальнай недастатковасцю, у летні перыяд», зацверджанага намеснікам Міністра адукацыі 29 мая 2023 г., патрабаванняў Правіл, іншых нарматыўных прававых і тэхнічных нарматыўных прававых актаў, лакальных прававых актаў.

*9. Кантроль:*віды і змест кантролю.

*10. Адміністрацыйна-гаспадарчая дзейнасць:* работа па ўмацаванні матэрыяльна-тэхнічнай базы ўстановы адукацыі (набыццё сродкаў навучання, спартыўнага інвентару, тэхналагічнага абсталявання, правядзенне рамонтных работ і г. д.).

Падчас распрацоўкі плана вызначаюцца форма і змест работы ў адпаведнасці з раздзелам. У прапанаваную структуру плана могуць уносіцца змены і дапаўненні з улікам умоў, спецыфікі дзейнасці ўстановы адукацыі.

Гадавы план работы ўстановы адукацыі пасля разгляду на пасяджэнні педагагічнага савета зацвярджаецца кіраўніком установы.

Ва ўстановах агульнай сярэдняй і спецыяльнай адукацыі, якія рэалізуюць адукацыйную праграму дашкольнай адукацыі, планаванне работы на навучальны год па ўсіх напрамках сваёй дзейнасці ажыццяўляецца як на ўзроўні агульнай сярэдняй адукацыі, так і на ўзроўні дашкольнай адукацыі.

Напрамкі дзейнасці вызначаюцца з улікам спецыфікі канкрэтнай ўстановы адукацыі і адлюстроўваюцца ў кожным раздзеле плана на навучальны год.

***6.1. План рэалізацыі адукацыйнага працэсу ў групах ранняга і дашкольнага ўзросту.***

План рэалізацыі адукацыйнага працэсу ў групах ранняга і дашкольнага ўзросту складае выхавальнік дашкольнай адукацыі, як правіла, на месяц. Ён можа ўключаць наступныя структурныя кампаненты.

*1. Задачы дзейнасці ўстановы адукацыі на навучальны год* (плануюцца на навучальны год).

*2. Навукова-метадычнае забеспячэнне:* пералік вучэбных выданняў (плануецца на навучальны год, магчыма актуалізацыя з улікам выпуску новых вучэбных выданняў).

*3. Узаемадзеянне з сем’ямі выхаванцаў:* формы і змест работы па павышэнні псіхолага-педагагічнай кампетэнтнасці законных прадстаўнікоў выхаванцаў (плануюцца на месяц).

Міністэрства адукацыі *звяртае ўвагу* на неабходнасць узмацнення ва УДА інфармацыйна-растлумачальнай работы з законнымі прадстаўнікамі навучэнцаў па розных пытаннях у сферы адукацыі на ўсіх узроўнях – ад выхавальніка дашкольнай адукацыі ўзроставай групы да кіраўніка УДА.

У адпаведнасці са службовымі абавязкамі, вызначанымі АКДПС, выхавальнікі дашкольнай адукацыі павінны вывучаць умовы жыцця і выхавання дзяцей, а таксама планаваць, арганізоўваць і праводзіць выхаваўчую, адукацыйную і аздараўленчую работу, накіраваную на рознабаковае развіццё асобы дзіцяці ў адпаведнасці з яго ўзроставымі і індывідуальнымі магчымасцямі, здольнасцямі і патрэбамі, пры рэалізацыі адукацыйнай праграмы дашкольнай адукацыі, праграмы выхавання і абароны правоў і законных інтарэсаў дзяцей, якія знаходзяцца ў сацыяльна небяспечным становішчы.

У практыцы работы неабходна выкарыстоўваць падрыхтаваныя Міністэрствам адукацыі Метадычныя рэкамендацыі па міжведамасным узаемадзеянні дзяржаўных органаў і іншых арганізацый па рабоце з сем’ямі, у якіх дзеці знаходзяцца ў сацыяльна небяспечным становішчы і маюць патрэбу ў дзяржаўнай абароне *(інтэрнэт-партал Міністэрства адукацыі Рэспублікі Беларусь:* [*https://edu.gov.by*](https://edu.gov.by)*/* [*Маладзёжная палітыка / Галоўнае ўпраўленне выхаваўчай работы і маладзёжнай палітыкі / Упраўленнне выхаваўчай работы і маладзёжнай палітыкі / Інфармацыя / Інфармацыйна-аналітычныя і метадычныя матэрыялы*](https://edu.gov.by/molodezhnaya-politika/glavnoe-upravlenie-vospitatelnoy-raboty-i-molodezhnoy-politiki/upravlenie-raboty/informatsiya/informatsionno-analiticheskie-i-metodicheskie-materialy/0805_%D0%9C%D0%B5%D1%82%D0%BE%D0%B4%D0%B8%D1%87%D0%B5%D1%81%D0%BA%D0%B8%D0%B5%20%D1%80%D0%B5%D0%BA%D0%BE%D0%BC%D0%B5%D0%BD%D0%B4%D0%B0%D1%86%D0%B8%D0%B8.pdf)*).*

*4. Індывідуальная работа з выхаванцамі:* змест работы па адукацыйных галінах вучэбнай праграмы дашкольнай адукацыі на аснове штодзённых назіранняў педагагічнага работніка за рознымі відамі дзіцячай дзейнасці (плануецца на месяц). Пры неабходнасці ўносяцца карэкціроўкі з улікам штодзённых назіранняў педагагічнага работніка за якасцю засваення выхаванцамі зместу вучэбнай праграмы дашкольнай адукацыі як у спецыяльна арганізаванай, так і нерэгламентаванай дзейнасці. Карэкцыйна-развіццёвая работа плануецца і ажыццяўляецца педагогам-псіхолагам, настаўнікам-дэфектолагам.

*5. Загартоўванне:* асноўныя віды загартоўвання з улікам прынцыпаў загартоўвання, узроставых асаблівасцей выхаванцаў, сезонных змен, умоў установы адукацыі (плануецца на цёплы/халодны перыяд).

*6. Рухальная актыўнасць:* змест мерапрыемстваў распарадку дня. Ранішняя гімнастыка (плануецца два разы на месяц: 1-ы комплекс – на першы-другі тыдні, 2-і комплекс – на трэці-чацвёрты тыдні); рухавыя гульні і фізічныя практыкаванні на 1-й і 2-й прагулках (плануюцца штотыдзень); актыўны адпачынак (формы арганізацыі фізкультурна-аздараўленчай дзейнасці плануюцца на месяц з улікам узросту выхаванцаў групы і вучэбнай праграмы дашкольнай адукацыі).

*7. Спецыяльна арганізаваная дзейнасць, рэгламентаваная тыпавым вучэбным планам (гульня, заняткі),* плануецца па адукацыйных галінах вучэбнай праграмы дашкольнай адукацыі на аснове раскладу гульняў, заняткаў на кожны дзень тыдня ў адпаведнасці з вучэбным планам установы адукацыі. Вызначаюцца тэма і мэта дзейнасці на працягу тыдня. У змест планавання ўключаюцца адукацыйная галіна і від заняткаў, тэма заняткаў, задачы, крыніцы планавання.

Планаванне спецыяльна арганізаванай дзейнасці ў рознаўзроставай групе ажыццяўляецца ў адпаведнасці з агульнымі патрабаваннямі, але мае асаблівасці. Пры планаванні франтальных форм работы варта ўлічваць адрозненне зместу (па ступені цяжкасці) і працягласці дзейнасці дзяцей кожнага ўзросту. Неабходна ўказваць крыніцы планавання і задачы ў дачыненні да кожнага ўзросту, прадугледзець дыферэнцыраваныя заданні для дзяцей.

*8. Нерэгламентаваная дзейнасць выхаванцаў*(плануецца на кожны тыдзень месяца з улікам тэматыкі тыдня): віды дзіцячай дзейнасці (прадметная, пазнавальная практычная, зносіны, гульнявая, мастацкая і інш.). У змест планавання ўключаюцца форма работы, тэма і мэта.

Пры планаванні адукацыйнага працэсу ў групах ранняга ўзросту з мэтай якаснай рэалізацыі зместу вучэбнай праграмы дашкольнай адукацыі неабходна забяспечыць паўторнасць правядзення заняткаў.

**Звяртаем увагу** на недапушчальнасць прыцягнення педагагічных работнікаў да выканання функцый, якія не прадугледжаны іх службовымі абавязкамі.

***7. Выкананне заканадаўства аб персанальных*** ***даных***

УДА неабходна надаваць пільную ўвагу распрацоўцы і ўкараненню комплекснай сістэмы абароны апрацаваных персанальных даных.

У мэтах аказання метадалагічнай дапамогі па прывядзенню дзейнасці УДА ў адпаведнасць з Законам Рэспублікі Беларусь ад 7 мая 2021 г. № 99-З «Аб абароне персанальных даных» (далей – Закон) Нацыянальным цэнтрам абароны персанальных даных Рэспублікі Беларусь (далей – НЦАПД) распрацаваны пакет прыкладных дакументаў па рэалізацыі абавязковых мер па забеспячэнні абароны персанальных даных ва ўстановах адукацыі.

У прыватнасці, падрыхтаваны:

рэестр апрацоўкі персанальных даных ва УДА;

палітыка ў дачыненні да апрацоўкі персанальных даных (далей – Палітыка) ва ўстанове дашкольнай, агульнай сярэдняй адукацыі;

палітыка відэаназірання для ўстаноў дашкольнай, агульнай сярэдняй адукацыі;

формы згоды на апрацоўку персанальных даных навучэнца, законнага прадстаўніка навучэнца, работніка ўстановы адукацыі і інш.

Пералічаныя дакументы з’яўляюцца прыкладнымі, і пры іх выкарыстанні ўстановам адукацыі неабходна адаптаваць інфармацыю, якая змяшчаецца ў іх, у дачыненні да канкрэтнай установы з улікам магчымых асаблівасцей іх дзейнасці (у тым ліку ў частцы вызначэння прававых падстаў апрацоўкі персанальных даных, тэрмінаў іх захоўвання) і нарматыўнай прававой базы, якая рэгулюе дзейнасць гэтых устаноў.

Формы дакументаў размешчаны на афіцыйным сайце НЦАПД у раздзеле «Партфель аператара» *(*[*https://cpd.by/pravovaya-osnova/portfel-operatora*](https://cpd.by/pravovaya-osnova/portfel-operatora/)*)*,рэкамендацыі па складанні дакумента, які вызначае Палітыку аператара (упаўнаважанай асобы), іншыя пытанні прымянення Закона, – у раздзеле «Метадалагічныя дакументы» *(*[*https://cpd.by/pravovaya-osnova/metodologicheskiye-dokumenty-rekomendatsii*](https://cpd.by/pravovaya-osnova/metodologicheskiye-dokumenty-rekomendatsii/)*)*, прыкладныя формы згоды – у раздзеле «Тыпавыя рашэнні для сферы адукацыі» *(*[*https://cpd.by/pravovaya-osnova/tipovye-reshenija-dlja-sfery-obrazovanija*](https://cpd.by/pravovaya-osnova/tipovye-reshenija-dlja-sfery-obrazovanija/)*),* адказы на актуальныя пытанні абароны персанальных даных – у раздзеле «Папулярнае на сайце / Адказы на частыя пытанні» *(*[*https://cpd.by/populyarnoye-na-sayte/otvety-na-chasto-zadavayemyye-voprosy*](https://cpd.by/populyarnoye-na-sayte/otvety-na-chasto-zadavayemyye-voprosy)*)*, а таксама аператыўна размяшчаюцца НЦАПД у тэлеграм-канале «Цэнтр персанальных даных» *(*[*https://t.me/cpd\_by*](https://t.me/cpd_by)*)*.

*Звяртаем увагу* на неабходнасць размяшчэння Палітыкі на сайце УДА на старонцы не ніжэй за другі ўзровень у адпаведнай ўкладцы. Пры адсутнасці ва УДА сайта, згодна з патрабаваннямі пункта 4 артыкула 17 Закона, забеспячэнне неабмежаванага доступу да Палітыкі ажыццяўляецца з дапамогай яе размяшчэння на інфармацыйных стэндах ці іншымі спосабамі.

Варта прадугледзець у службовых інструкцыях работнікаў, якія ажыццяўляюць апрацоўку персанальных даных (выхавальнікаў дашкольнай адукацыі, педагогаў-псіхолагаў і інш.), абавязак «выконваць устаноўлены заканадаўствам аб персанальных даных і лакальнымі прававымі актамі парадак апрацоўкі персанальных даных».

Пры неабходнасці службовыя абавязкі канкрэтных работнікаў (напрыклад, адказных за функцыянаванне інфармацыйнага рэсурсу (сістэмы)) у частцы рэалізацыі заканадаўства аб персанальных даных могуць быць дэталізаваны, у тым ліку зыходзячы са спосабаў арганізацыі аператарам выканання абавязкаў, прадугледжаных артыкулам 16 Закона.

У залежнасці ад працоўнай функцыі работніка ў яго службовую інструкцыю могуць быць уключаны абавязкі:

атрымліваць у неабходных выпадках згоду суб’екта персанальных даных на апрацоўку персанальных даных;

ажыццяўляць кантроль за адпаведнасцю тэрміну апрацоўкі персанальных даных заяўленым мэтам, спыняць апрацоўку персанальных даных, а таксама забяспечваць іх выдаленне або блакіраванне пры адсутнасці прававых падстаў для апрацоўкі персанальных даных;

забяспечваць прадастаўленне суб’ектам персанальных даных інфармацыі аб іх персанальных даных, а таксама аб прадастаўленні іх персанальных даных трэцім асобам, за выключэннем выпадкаў, прадугледжаных Законам і іншымі заканадаўчымі актамі;

забяспечваць доступ да персанальных даных ва ўстаноўленым парадку, весці ўлік такога доступу і выпадкаў прадастаўлення, распаўсюджвання персанальных даных трэцім асобам і да т. п.

Патрабаванні да арганізацыі навучання па пытаннях абароны персанальных даных асобамі, адказнымі за ажыццяўленне ўнутранага кантролю за апрацоўкай персанальных даных, а таксама асобамі, якія непасрэдна ажыццяўляюць апрацоўку персанальных даных, устаноўлены Указам Прэзідэнта Рэспублікі Беларусь ад 28 кастрычніка 2021 г. № 422 «Аб удасканаленні мер па абароне персанальных даных».

***8. Асобныя аспекты функцыянавання афіцыйных сайтаў***

Пры выкананні работ па распрацоўцы, суправаджэнні, эксплуатацыі і размяшчэнні афіцыйных інтэрнэт-сайтаў устаноў адукацыі варта забяспечыць няўхільнае выкананне патрабаванняў і рэкамендацый Указа Прэзідэнта Рэспублікі Беларусь ад 1 лютага 2010 г. № 60 «Аб мерах па ўдасканаленні выкарыстання нацыянальнага сегмента сеткі Інтэрнэт» (у рэдакцыі Указа Прэзідэнта Рэспублікі Беларусь ад 14 лютага 2023 г. № 40), Палажэння аб парадку функцыянавання інтэрнэт-сайтаў дзяржаўных органаў і арганізацый, зацверджанага пастановай Савета Міністраў Рэспублікі Беларусь ад 29 красавіка 2010 г. № 645 (у рэдакцыі пастановы Савета Міністраў ад 30 снежня 2022 г. № 972) (далей – Палажэнне), Інструкцыі аб рэгістрацыі даменных імёнаў у нацыянальнай даменнай зоне, зацверджанай загадам Аператыўна-аналітычнага цэнтра пры Прэзідэнце Рэспублікі Беларусь ад 18 чэрвеня 2010 г. № 47 (у рэдакцыі загада Аператыўна-аналітычнага цэнтра пры Прэзідэнце Рэспублікі Беларусь ад 4 красавіка 2024 г. № 69).

У адпаведнасці з патрабаваннямі Палажэння (пункты 5, 7) інфармацыя, якая размяшчаецца на інтэрнэт-сайце, павінна абнаўляцца **не радзей за два разы на тыдзень**, а інфармацыя аб навінах – таксама датавацца. Інфармацыя ў выглядзе тэксту размяшчаецца на інтэрнэт-сайце ў фармаце, які забяспечвае магчымасць пошуку і капіравання фрагментаў тэксту.

Паўната і аб’ектыўнасць інфармацыі, якая размяшчаецца на інтэрнэт-сайтах, правяраецца не радзей **за адзін раз на месяц**, пры неабходнасці прымаюцца меры па яе актуалізацыі.

Да інфармацыі, якая размяшчаецца на галоўнай старонцы інтэрнэт-сайта непасрэдна альбо ў выглядзе асобных рубрык, прад’яўляюцца наступныя патрабаванні.

**Інфармацыя аб УДА** павінна ўключаць звесткі аб кіраўніку і яго намесніках (пасада, прозвішча, уласнае імя, імя па бацьку (калі такое маецца), нумар службовага тэлефона, фатаграфічны малюнак, а таксама пры згодзе названых асоб іншыя звесткі пра іх).

**Інфармацыя аб рабоце са зваротамі грамадзян і юрыдычных асоб** павінна ўтрымліваць парадак накіравання ва УДА электронных зваротаў з дапамогай дзяржаўнай адзінай (інтэграванай) рэспубліканскай інфармацыйнай сістэмы ўліку і апрацоўкі зваротаў грамадзян і юрыдычных асоб з указаннем гіперспасылкі на яе (для інтэрнэт-сайтаў устаноў адукацыі).

**Інфармацыя аб ажыццяўленні адміністрацыйных працэдур** у дачыненні да юрыдычных асоб і грамадзян павінна ўтрымліваць:

пералікі дакументаў і (або) звестак, якія запытваліся самастойна, неабходных для ажыццяўлення адміністрацыйнай працэдуры, не ўключаных у пералікі дакументаў і (або) звестак, што прадстаўляюцца для ажыццяўлення адміністрацыйных працэдур;

памер платы, якая спаганяецца пры ажыццяўленні адміністрацыйных працэдур, або парадак яе вызначэння, а таксама рэквізіты банкаўскіх рахункаў для ўнясення такой платы;

час прыёму, месца знаходжання, нумар службовага тэлефона, прозвішча, уласнае імя, імя па бацьку (калі такое маецца), пасада работніка (работнікаў), які выконвае (выконваюць) прыём заяў аб ажыццяўленні адміністрацыйных працэдур;

навінавыя матэрыялы, якія змяшчаюць інфармацыю аб дзейнасці УДА.

*Звяртаем увагу*, што ў адпаведнасці з пунктам 8 і часткай другой пункта 11 Палажэння:

патрабаванні да распрацоўкі, бяспекі, сродкаў абароны інфармацыі, размяшчэння і арганізацыі доступу да інтэрнэт-сайта, кіравання і яго тэхнічнага суправаджэння вызначаюцца заканадаўствам аб інфармацыі, інфарматызацыі і абароне інфармацыі;

парадак фарміравання, вядзення і забеспячэння функцыянавання інтэрнэт-сайта вызначаецца **лакальным прававым актам** УДА.

Адукацыйны працэс з выкарыстаннем інфармацыйна-камунікацыйных тэхналогій, электронных сродкаў навучання павінен быць арганізаваны з улікам спецыфічных санітарна-эпідэміялагічных патрабаванняў да забеспячэння і эксплуатацыі ўстаноў адукацыі (пастанова Савета Міністраў Рэспублікі Беларусь ад 7 жніўня 2019 г. № 525 (у рэдакцыі пастановы Савета Міністраў Рэспублікі Беларусь ад 14 студзеня 2025 г. № 21)), Санітарных нормаў і правіл «Патрабаванні пры рабоце з відэадысплэйнымі тэрміналамі і электронна-вылічальнымі машынамі» (пастанова Міністэрства аховы здароўя Рэспублікі Беларусь ад 28 чэрвеня 2013 г. № 59).

***9. Комплексная інфармацыйна-прававая падтрымка адукацыйнага працэсу***

**9.1.** Пры арганізацыі дзейнасці УДА ў адукацыйным працэсе неабходна выкарыстоўваць афіцыйныя крыніцы прававой інфармацыі.

Першакрыніцай дакладнай і актуальнай прававой інфармацыі з’яўляецца эталонны банк даных (далей – БД) прававой інфармацыі Рэспублікі Беларусь, які фарміруецца Нацыянальным цэнтрам заканадаўства і прававой інфармацыі Рэспублікі Беларусь і распаўсюджваецца ў складзе інфармацыйна-пошукавых сістэм «ЭТАЛОН» і «ЭТАЛОН-ONLINE» *(*[*www.etalonline.by*](http://www.etalonline.by)*)*. Дадзеныя сістэмы дазваляюць атрымаць доступ да афіцыйнай прававой інфармацыі ў актуальным стане і ўтрымліваюць не толькі ўвесь масіў заканадаўства Рэспублікі Беларусь, але і матэрыялы судовай і правапрымяняльнай практыкі, формы дакументаў.

БД**«Адукацыя»** *(*[*https://etalonline.by/dokumenty-po-temam/?tbd=35*](https://etalonline.by/dokumenty-po-temam/?tbd=35)*)* змяшчае законы Рэспублікі Беларусь, асноватворныя акты Кіраўніка дзяржавы, пастановы Урада Рэспублікі Беларусь і рэспубліканскіх органаў дзяржаўнага кіравання, міжнародныя прававыя акты, якія рэгулююць грамадскія адносіны ў сферы адукацыі, грамадскія адносіны па рэалізацыі права грамадзян на адукацыю, пытанні атрымання адукацыі на розных ступенях і ўзроўнях, сацыяльнай падтрымкі і абароны навучэнцаў, арганізацыю аздараўлення дзяцей, паляпшэнне становішча і ахову іх правоў, а таксама прававыя акты, якія рэгламентуюць прафесійную дзейнасць педагагічных работнікаў.

У БД **«Тэхнічныя нарматыўныя прававыя акты»** *(*[*https://etalonline.by/dokumenty-po-temam/?tnpa=19*](https://etalonline.by/dokumenty-po-temam/?tnpa=19)*)* уключаны адукацыйныя стандарты і нарматыўныя прававыя акты, якія з’яўляюцца структурнымі элементамі навукова-метадычнага забеспячэння адукацыі (навучальныя праграмы, навучальныя планы і інш.), а таксама формы цэнтралізаваных і нецэнтралізаваных дзяржаўных статыстычных назіранняў, даведачная інфармацыя аб вядзенні дзяржаўнай справаздачнасці, формы ведамаснай справаздачнасці і ўказанні па іх запаўненні, іншыя акты.

БД **«Правы непаўналетніх»** *(*[*https://etalonline.by/dokumenty-po-temam/?tbd=31*](https://etalonline.by/dokumenty-po-temam/?tbd=31)*)* змяшчае падборку асноўных заканадаўчых актаў, пастаноў Урада, рэспубліканскіх органаў дзяржаўнага кіравання і міжнародных прававых актаў, якія тычацца прававога становішча дзяцей, атрымання імі адукацыі, аховы і ўмацавання здароўя, пытанняў, звязаных з абаронай правоў дзяцей, якія апынуліся ў неспрыяльных умовах і надзвычайных сітуацыях, прафілактыкі безнагляднасці непаўналетніх, а таксама іх адказнасці.

Усе дакументы, прадстаўленыя ў БД, сістэматызаваны па тэматычных раздзелах, падраздзелах. Тэксты нарматыўных прававых актаў знаходзяцца ў актуальным стане. Інфармацыйнае напаўненне адбываецца па меры паступлення прававых актаў дадзенай тэматыкі.

У мэтах выхавання правасвядомасці ў дзяцей і падлеткаў створаны і функцыянуе праект **«Дзіцячы прававы сайт»** *(*[*https://mir.pravo.by*](https://mir.pravo.by/)*).* У тэматычных раздзелах сайта («Прававая бібліятэка», «Гульні і конкурсы», «Навіны», «Карысная інфармацыя» і інш.) змяшчаюцца матэрыялы, якія дапамагаюць дзецям зразумець, што такое права, і атрымаць першапачатковыя юрыдычныя веды, распавядаюць аб заканадаўстве Рэспублікі Беларусь і правах грамадзян нашай краіны, дзяржаўных органах і арганізацыях Рэспублікі Беларусь. Інфармацыя падаецца ў займальнай і даступнай форме, у тым ліку праз гульнявыя сітуацыі, рашэнне якіх спрыяе набыццю дзіцём навыкаў правамерных паводзін.

Для дарослых (педагагічных работнікаў і бацькоў (законных прадстаўнікоў) выхаванцаў) прадстаўлены тэматычныя матэрыялы па пытаннях дзяржаўнай падтрымкі сем’яў, сацыяльна небяспечнага становішча дзяцей, пазбаўлення бацькоўскіх правоў, апекі і папячыцельства, правоў дзіцяці і інш.

**9.2.** Комплексную інфармацыйную падтрымку ўдзельнікам адукацыйнага працэсу забяспечвае нацыянальны адукацыйны партал*(*[*https://adu.by*](https://adu.by)*)*.

У дапамогу педагагічным работнікам для якаснай рэалізацыі адукацыйнай праграмы дашкольнай адукацыі рэкамендуюцца наступныя раздзелы партала:

**«Нарматыўныя прававыя дакументы»** *(*[*https://adu.by/ru/pedagogam/normativnye-pravovye-dokumenty.html*](https://adu.by/ru/pedagogam/normativnye-pravovye-dokumenty.html)*)*: прадстаўлены актуальныя нарматыўныя прававыя акты, якія рэгламентуюць адукацыйную дзейнасць устаноў дашкольнай, агульнай сярэдняй, спецыяльнай адукацыі, устаноў дадатковай адукацыі дзяцей і моладзі;

**«Адукацыйны працэс»** *(*[*https://adu.by/ru/homeru/obrazovatelnyj-protsess/doshkolnoe-obrazovanie.html*](https://adu.by/ru/homeru/obrazovatelnyj-protsess/doshkolnoe-obrazovanie.html)*)*: прадстаўлены адукацыйны стандарт дашкольнай адукацыі, вучэбная праграма дашкольнай адукацыі, тыпавы вучэбны план дашкольнай адукацыі, інструкцыйна-метадычныя пісьмы Міністэрства адукацыі, метадычныя рэкамендацыі, пералікі вучэбных выданняў, у тым ліку па асновах функцыянальнай адукаванасці, прыкладны пералік асноўных тавараў (мінімальны набор) і іншыя актуальныя матэрыялы;

**«Прававая культура ўдзельнікаў адукацыйнага працэсу»** *(*[*https://adu.by/ru/uchenikam/pravovaya-kultura-uchastnikov-obrazovatelnogo-protsessa.html*](https://adu.by/ru/uchenikam/pravovaya-kultura-uchastnikov-obrazovatelnogo-protsessa.html)*)*: размешчаны нарматыўныя прававыя акты, электронны кантэнт, накіраваны на аказанне прававой падтрымкі ўдзельнікам адукацыйнага працэсу, іншыя матэрыялы;

**«Сацыяльна-педагагічная падтрымка і аказанне псіхалагічнай дапамогі»** *(*[*https://adu.by/ru/homeru/obrazovatelnyj-protsess/sotsialno-pedagogicheskaya-i-psikhologicheskaya-sluzhba-uchrezhdeniya-obrazovaniya.html*](https://adu.by/ru/homeru/obrazovatelnyj-protsess/sotsialno-pedagogicheskaya-i-psikhologicheskaya-sluzhba-uchrezhdeniya-obrazovaniya.html)*)*: размешчаны нарматыўныя прававыя акты, праграмна- планавальная дакументацыя, інструкцыйна-метадычныя пісьмы, метадычныя матэрыялы, вучэбна-метадычная літаратура;

**«Дадатковая адукацыя дзяцей і моладзі»** *(*[*https://adu.by/ru/homeru/obrazovatelnyj-protsess/dopolnitelnoe-obrazovanie-detej-i-molodezhi.html*](https://adu.by/ru/homeru/obrazovatelnyj-protsess/dopolnitelnoe-obrazovanie-detej-i-molodezhi.html)*)*: размешчаны нарматыўныя прававыя акты, інструкцыйна-метадычныя пісьмы і метадычныя ўказанні ў сферы дадатковай адукацыі дзяцей і моладзі, тыпавыя праграмы дадатковай адукацыі дзяцей і моладзі, вучэбна-метадычная літаратура.

*Звяртаем увагу,* што на нацыянальным адукацыйным партале функцыянуе раздзел **«Арганізацыя выхавання»** *(*[*https://vospitanie.adu.by*](https://vospitanie.adu.by/)*)*, у якім размешчаны нарматыўныя прававыя акты і праграмна-планавальная дакументацыя выхавання, інструкцыйна-метадычныя пісьмы і метадычныя ўказанні ў сферы выхавання, артыкулы па тэорыі і практыцы выхавання, вучэбна-метадычная літаратура па выхаванні, іншыя матэрыялы.

*Звяртаем увагу,* што ў раздзеле нацыянальнага адукацыйнага партала **«Пыталіся – адказваем»** *(*[*https://www.adu.by/*](https://www.adu.by/)[*Галоўная / Пыталіся – адказваем*](https://adu.by/ru/roditelyam/sprashivali-otvechaem?format=html)*)* можна задаць пытанне і аператыўна атрымаць адказ спецыяліста па пытаннях арганізацыі адукацыйнага працэсу, зместу вучэбных выданняў для педагагічных работнікаў і выхаванцаў устаноў дашкольнай адукацыі і інш.

У навукова-метадычным часопісе «Пралеска» на пастаяннай аснове вядзецца рубрыка «Вы прасілі адказаць», у якой даюцца тлумачэнні па ўжыванні нормаў заканадаўства, публікуюцца адказы на актуальныя пытанні ў сферы дашкольнай адукацыі, у тым ліку ў частцы арганізацыі адукацыйнага працэсу, і інш. У часопіс можна накіроўваць пытанні, адказы на якія будуць апублікаваныя ў дадзенай рубрыцы.

***10. Кіраванне ў сферы дашкольнай адукацыі***

У адпаведнасці з артыкулам 97 Кодэкса кіраванне ў сферы адукацыі носіць дзяржаўна-грамадскі характар і ажыццяўляецца па прынцыпах законнасці, дэмакратыі, галоснасці, уліку грамадскай думкі і сістэмнасці кіравання адукацыяй.

**Мэтамі кіравання** ў сферы адукацыі з’яўляюцца:

правядзенне дзяржаўнай палітыкі ў сферы адукацыі;

удасканаленне і развіццё сістэмы адукацыі;

рэалізацыя адукацыйнай праграмы, праграмы выхавання.

У адпаведнасці з артыкулам 138 Кодэкса непасрэднае кіраўніцтва ўстановай адукацыі ажыццяўляе загадчык. **Асноўным органам самакіравання з’яўляецца педагагічны савет,** які ўзначальвае загадчык дадзенай установы адукацыі.

Дзейнасць педагагічнага савета рэгулюецца Палажэннем аб педагагічным савеце УДА, зацверджаным пастановай Міністэрства адукацыі Рэспублікі Беларусь ад 11 ліпеня 2011 г. № 65 (у рэдакцыі пастановы Міністэрства адукацыі Рэспублікі Беларусь ад 2 чэрвеня 2022 г. № 138) (далей – пастанова № 65).

На пасяджэнне педагагічнага савета запрашаюцца медыцынскія работнікі, асобы, якія былі прыцягнуты да падрыхтоўкі матэрыялаў па разглядаемых пытаннях; могуць быць запрошаны прадстаўнікі дзяржаўных арганізацый і грамадскіх аб’яднанняў, педагагічныя работнікі ўстаноў агульнай сярэдняй адукацыі, законныя прадстаўнікі выхаванцаў, іншыя зацікаўленыя асобы.

Запрошаныя асобы карыстаюцца правам дарадчага голасу.

Рашэнні педсавета прымаюцца адкрытым галасаваннем простай большасцю галасоў пры наяўнасці на пасяджэнні педсавета не менш за дзве траціны яго членаў. Пры роўнай колькасці галасоў вырашальным з’яўляецца голас старшыні педсавета.

Ва УДА могуць стварацца апякунскі савет, бацькоўскі камітэт (артыкул 138 Кодэкса). Іх дзейнасць павінна ажыццяўляцца ў адпаведнасці з Палажэннем аб апякунскім савеце ўстановы адукацыі, зацверджаным пастановай Міністэрства адукацыі Рэспублікі Беларусь ад 25 ліпеня 2011 г. № 146 (у рэдакцыі пастановы Міністэрства адукацыі Рэспублікі Беларусь ад 16 жніўня 2022 г. № 266), Палажэннем аб бацькоўскім камітэце ўстановы дашкольнай адукацыі, зацверджаным пастановай № 65 *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty)*).*

**Апякунскі савет** з’яўляецца органам самакіравання УДА і ствараецца з мэтай аказання садзейнічання ў забеспячэнні яе дзейнасці і развіцця.

Палажэннем аб апякунскім савеце ўстановы адукацыі, зацверджаным пастановай Міністэрства адукацыі Рэспублікі Беларусь ад 25 ліпеня 2011 г. № 146 (у рэдакцыі пастановы Міністэрства адукацыі Рэспублікі Беларусь ад 16 жніўня 2022 г. № 266), вызначаны парадак дзейнасці апякунскага савета ўстановы адукацыі, задачы яго дзейнасці.

*Звяртаем асаблівую ўвагу* **на****недапушчэнне неабгрунтаваных збораў грашовых сродкаў апякунскімі саветамі УДА**.

Адным з органаў самакіравання УДА з’яўляецца **бацькоўскі камітэт**. Парадак яго стварэння, фарміравання і дзейнасці вызначаны Палажэннем аб бацькоўскім камітэце ўстановы дашкольнай адукацыі (пастанова Міністэрства адукацыі Рэспублікі Беларусь ад 11 ліпеня 2011 г. № 65 (у рэдакцыі пастановы Міністэрства адукацыі Рэспублікі Беларусь ад 2 чэрвеня 2022 г. № 138)).

*Нагадваем*, што да кампетэнцыі бацькоўскага камітэта **не могуць быць аднесены пытанні, якія тычацца прыцягнення грашовых сродкаў** для забеспячэння дзейнасці УДА.

***11. Кантроль і самакантроль за забеспячэннем якасці дашкольнай адукацыі***

Мясцовыя выканаўчыя і распарадчыя органы ажыццяўляюць кантроль за забеспячэннем якасці адукацыі з дапамогай праверкі адпаведнасці дашкольнай адукацыі адукацыйнаму стандарту дашкольнай адукацыі, вучэбна-праграмнай дакументацыі адукацыйнай праграмы дашкольнай адукацыі, іншым патрабаванням, прадугледжаным Кодэксам, іншымі актамі заканадаўства, адукацыйнай і іншай дзейнасці УДА.

Адной з асноўных форм ацэнкі якасці адукацыі ва УДА з’яўляецца самакантроль. Парадак і перыядычнасць правядзення самакантролю за забеспячэннем якасці адукацыі вызначаюцца кіраўніком установы адукацыі. Працэдура грунтуецца на аналітычнай дзейнасці: ацэньваюцца арганізацыя, забеспячэнне рэсурсамі адукацыйнай дзейнасці, змест і якасць адукацыі, а таксама яе выніковасць.

Самакантроль праводзіцца з мэтай забеспячэння выканання патрабаванняў заканадаўства аб адукацыі, заканадаўства аб ліцэнзаванні (у частцы адукацыйнай дзейнасці), павышэння якасці адукацыі і эфектыўнасці дзейнасці ўстановы адукацыі, структурнага падраздзялення ўстановы адукацыі (пры наяўнасці) і з’яўляецца неад’емным этапам забеспячэння якасці адукацыі.

У якасці метадычнага кіраўніцтва пры вызначэнні перыядычнасці, парадку правядзення самакантролю за забеспячэннем якасці адукацыі (далей – самакантроль) ва УДА, а таксама ў мэтах уніфікацыі падыходаў да правядзення самакантролю ва ўстановах адукацыі незалежна ад формы ўласнасці і ведамаснай падпарадкаванасці распрацаваны і зацверджаны 23.01.2025 г. Міністрам адукацыі А. І. Іванцом «Метадычныя рэкамендацыі па парадку і перыядычнасці правядзення самакантролю за забеспячэннем якасці адукацыі ва ўстановах дашкольнай, агульнай сярэдняй і спецыяльнай адукацыі, іншых арганізацыях, якія ажыццяўляюць адукацыйную дзейнасць па рэалізацыі адукацыйнай праграмы дашкольнай адукацыі» *(*[*https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/metodicheskie-ukazaniya-i-rekomendatsii/index.php*](https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/metodicheskie-ukazaniya-i-rekomendatsii/index.php)*).*

***12. Грамадскія аб’яднанні ў сферы адукацыі***

У адпаведнасці з артыкулам 109 Кодэкса з мэтамі сацыяльнага станаўлення, развіцця і самарэалізацыі педагагічных работнікаў, аховы і абароны іх правоў і законных інтарэсаў могуць **стварацца грамадскія аб’яднанні ў сферы адукацыі**.

Пры Міністэрстве адукацыі Рэспублікі Беларусь створаны і функцыянуе **Рэспубліканскі савет кіраўнікоў УДА** (далей – Рэспубліканскі савет),мэтай якога з’яўляецца ўдзел у вырашэнні пытанняў і вызначэнне перспектыўных напрамкаў развіцця сістэмы дашкольнай адукацыі.

Рэспубліканскі савет уваходзіць у структуру грамадскага аб’яднання «Беларускае педагагічнае таварыства».

Дзейнасць Рэспубліканскага савета рэгламентуецца Палажэннем аб Рэспубліканскім савеце кіраўнікоў УДА (пастановай Міністэрства адукацыі Рэспублікі Беларусь ад 17 кастрычніка 2012 г. № 122 *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/normativnye-pravovye-akty/)*)*).

Склад Рэспубліканскага савета фарміруецца з ліку кіраўнікоў УДА, размешчаных на тэрыторыі адпаведнага рэгіёна (горада Мінска), незалежна ад формы ўласнасці і падпарадкаванасці, і зацвярджаецца загадам Міністра адукацыі Рэспублікі Беларусь *(загад Міністра адукацыі Рэспублікі Беларусь ад 10 кастрычніка 2023 г. № 471 «Аб складзе Рэспубліканскага савета кіраўнікоў устаноў дашкольнай адукацыі»)*.

*Акцэнтуем увагу*, што Рэспубліканскі савет мае права прымаць рашэнні па пытаннях, якія належаць яго кампетэнцыі. З мэтай павышэння эфектыўнасці кіравання УДА, удзелу ў вырашэнні актуальных праблем развіцця сістэмы дашкольнай адукацыі, аказання арганізацыйна-метадычнай дапамогі, а таксама распаўсюджвання эфектыўнага айчыннага вопыту ў сферы дашкольнай адукацыі пратаколы пасяджэнняў накіроўваюцца ў якасці інструкцыі да дзеянняў усім зацікаўленым. Старшыня Рэспубліканскага савета ажыццяўляе кантроль за выкананнем прынятых на пасяджэннях Савета рашэнняў.

У мэтах удасканалення якасці адукацыйнага працэсу ва УДА, у тым ліку яго навукова-метадычнага забеспячэння, рэкамендуем выкарыстоўваць у рабоце вынікі серыі выязных пасяджэнняў Рэспубліканскага савета па тэме «Навукова-метадычнае забеспячэнне адукацыйнага працэсу», якія адбыліся ў красавіку–маі 2025 года.

Інфармацыйныя матэрыялы аб дзейнасці Рэспубліканскага савета размяшчаюцца на інтэрнэт-партале Міністэрства адукацыі *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/meropriyatiya-2025*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/meropriyatiya-2025/)*)*, у навукова-метадычным часопісе «Пралеска», аб дзейнасці рэгіянальных саветаў кіраўнікоў УДА – на інтэрнэт-парталах галоўных упраўленняў адукацыі (па адукацыі) аблвыканкамаў, камітэта па адукацыі Мінгарвыканкама.